title: पुनर्बलन

text: स्किनर के प्रयोग में चूहा बार-बार लीवर दबाने की अनुक्रिया करता है और भोजन प्राप्त कर लेता है। इसे सकारात्मक पुनर्बलन कहते हैं। इस प्रकार एक सकारात्मक पुनर्बलन या पुरस्कार (उदाहरणार्थ भोजन, यौन-सुख आदि) वह प्रवृत्ति है जिससे उस विशिष्ट व्यवहार के प्रभाव को सीखने को बल मिलता है। सकारात्मक पुनर्बलन वह कोई भी उद्दीपन (स्टिमुलेशन) है जिसके माध्यम से उस विशिष्ट अनुक्रिया को आगे जाने का बल मिलता है। (उदाहरण- भोजन, लीवर के दबाने को बल प्रदान करता है।


title: पुनर्बलन

text: नकारात्मक पुनर्बलन द्वारा एक बिल्कुल भिन्न प्रकार से अनुक्रिया की संख्या में वृद्धि की जाती है। मान लीजिए स्किनर बाक्स के अन्दर चूहे के पंजों पर प्रत्येक सेकेन्ड पर विद्युत आघात दिया जाता है। जैसे ही चूहा लीवर दबाता है विद्युत आघात दस सेकेन्ड के लिए रोक दिया जाता है।इससे चूहे की अनुक्रिया की संख्या में वृद्धि हो जाती है। इस विधि को नकारात्मक पुनर्बलन कहा जाता है जिसमें प्रतिकूल उद्दीपन का प्रयोग किया जाता है। (उदाहरण- गर्मी, विद्युत आघात, तेजी से दौड़ना आदि)। ‘नकारात्मक’ शब्द पुनर्बलन की प्रकृति को बताता है (विमुखी उद्दीपन)।यह पुनर्बलन है क्योंकि यह अनुक्रियाओं की संख्या में वृद्धि करता है। इस विधि को ‘पलायन’ अधिगम कहा गया क्योंकि चूहा अगर लीवर को दबाता है तो आघात से बच सकता है। दूसरे तरह के नकारात्मक पुनर्बलन के परिणामस्वरूप जो अनुबन्धन (कन्डीशनिंग) होता है उसे बचाव द्वारा (अवॉयडेन्स) सीखना कहा गया जिसमें चूहा लीवर दबाकर आघात से बच सकता है। पलायन या बचाव द्वारा सीखने में नकारात्मक पुनर्बलन का प्रयोग किया जाता है और प्राणी पलायन द्वारा इससे बच जाता है।


title: पुनर्बलन

text: अनुक्रियाओं को पुनर्बलित कैसे किया जा सकता है? यह निरन्तर पुनर्बलन या आंशिक पुनर्बलन के प्रयोग से हो सकता है। निरन्तर पुनर्बलन में प्रत्येक उचित अनुक्रिया को पुनर्बलित किया जाता है। उदाहरण के लिये जितनी बार भी चूहा लीवर दबाता है उसे उतनी ही बार प्लेट में भोजन (पुनर्बलन) प्रस्तुत किया जाता है। वैकल्पिक तौर पर अनुक्रियाओं को कभी आंशिक या कभी रुकावट के साथ पुनर्बलित किया जाता है। निरन्तर पुनर्बलन के मिलने से नये व्यवहार स्थापित करने या सुदृढ़ करने में बहुत सहायता मिलती है। दूसरी तरफ आंशिक पुनर्बलन सीखे हुये व्यवहार को बनाये रखने में अधिक शक्तिशाली है।


title: राम लखन

text: राम लखन 1989 में बनी हिन्दी भाषा की फिल्म है। फिल्म सुभाष घई द्वारा निर्देशित है और अनिल कपूर, जैकी श्रॉफ, माधुरी दीक्षित, डिंपल कपाड़िया, राखी और अनुपम खेर ने इसमें मुख्य चरित्र निभाएँ हैं। लक्ष्मीकांत प्यारेलाल द्वारा दिये गए संगीत में निर्मित गाने काफी लोकप्रिय हुए थे। इस फ़िल्म को काफी सराहा गया था !


title: राम लखन

text: शारदा की शादी एक अमीर खानदान में ठाकुर प्रताप सिंह के साथ होती है और उसके दो बच्चे भी होते हैं। ठाकुर प्रताप सिंह के पिता अपने पड़ोसी विश्वंभर (अमरीश पुरी) और भानु (परेश रावल) पर दया दिखाते हुए अपने घर में रखते हैं और वो लोग पैसे वसूलने और चोरी का कार्य करते हैं। वो दोनों हस्ताक्षर में धोका दे कर सारी जमीन जायदाद अपने नाम कर लेते हैं।


title: राम लखन

text: ठाकुर प्रताप सिंह के पिता को कार में बम लगा कर उड़ा दिया जाता है और जब ठाकुर प्रताप सिंह को उनके योजना के बारे में पता चलता है तो उन्हें सार्वजनिक रूप से अपमानित किया जाता है और गंभीर रूप से पीटने के बाद उसे चाकू मार कर छोड़ दिया जाता है। शारदा अपने दो बेटों के साथ बच जाती है और कसम खाती है कि वो उन हत्यारों के मरने के बाद ही अपने पति की राख़ को बहाएगी।


title: राम लखन

text: विश्वंभर और बानू अब अमीर होने के बाद उसका आनंद उठाते रहते हैं। उन दो बेटों में से एक राम (जैकी श्रॉफ) एक पुलिस अधिकारी बन जाता है और दूसरा बेटा लखन (अनिल कपूर) एक नाचने वाला रहता है। राम अपने भाई को भ्रष्टाचार से दूर रखने की कोशिश करता रहता है।


title: राम लखन

text: कई सालों बाद राम भीषाम्बर के गैर-कानूनी कार्यों पर नजर रखते रहता है और लखन कैसे जल्द से जल्द अमीर हो जाऊँ और खेलकूद के बारे में ही सोचते रहता है। राम को गीता (डिंपल कपाड़िया) से प्यार हो जाता है।


title: राम लखन

text: लखन को पता चलता है कि केसरिया विलायती को पकड़ने के लिए बहुत बड़ा इनाम रखा गया है, तो वो इनाम के लालच में आ कर उसे पकड़ने के बारे में सोचने लगता है। वह उसे पकड़ कर इनाम प्राप्त कर लेता है। उसे पुलिस का काम बहुत आसान लगता है आर वो अपने भाई की तरह पुलिस वाला बन जाता है। उसके बाद वो अपने बचपन की दोस्त राधा (माधुरी दीक्षित) से मिलने की कोशिश करता है।


title: राम लखन

text: राम और लखन में झगड़ा होने लगता है, क्योंकि दोनों की सोच अलग अलग होती है। लखन अपने अधिकार का उपयोग कर अपराधियों की मदद करता है और पैसा कमाते रहता है। बाद में वो विश्वंभर के साथ मिल जाता है। उसके फंसने के बाद राम उसे बचा लेता है और सभी अपराधियों को पकड़ लेता है।


title: गुरु हरगोबिन्द

text: साहिब की सिक्ख इतिहास में गुरु अर्जुन देव जी के सुपुत्र गुरु हरगोबिन्द साहिब की दल-भंजन योद्धा कहकर प्रशंसा की गई है। गुरु हरगोबिन्द साहिब की शिक्षा दीक्षा महान विद्वान् भाई गुरदास की देख-रेख में हुई। गुरु जी को बराबर बाबा बुड्डाजी का भी आशीर्वाद प्राप्त रहा। छठे गुरु ने सिक्ख धर्म, संस्कृति एवं इसकी आचार-संहिता में अनेक ऐसे परिवर्तनों को अपनी आंखों से देखा जिनके कारण सिक्खी का महान बूटा अपनी जडे मजबूत कर रहा था। विरासत के इस महान पौधे को गुरु हरगोबिन्द साहिब ने अपनी दिव्य-दृष्टि से सुरक्षा प्रदान की तथा उसे फलने-फूलने का अवसर भी दिया। अपने पिता श्री गुरु अर्जुन देव की शहीदी के आदर्श को उन्होंने न केवल अपने जीवन का उद्देश्य माना, बल्कि उनके द्वारा जो महान कार्य प्रारम्भ किए गए थे, उन्हें सफलता पूर्वक सम्पूर्ण करने के लिए आजीवन अपनी प्रतिबद्धता भी दिखलाई।


title: गुरु हरगोबिन्द

text: बदलते हुए हालातों के मुताबिक गुरु हरगोबिन्दसाहिब ने शस्त्र एवं शास्त्र की शिक्षा भी ग्रहण की। वह महान योद्धा भी थे। विभिन्न प्रकार के शस्त्र चलाने का उन्हें अद्भुत अभ्यास था। गुरु हरगोबिन्दसाहिब का चिन्तन भी क्रान्तिकारी था। वह चाहते थे कि सिख कौम शान्ति, भक्ति एवं धर्म के साथ-साथ अत्याचार एवं जुल्म का मुकाबला करने के लिए भी सशक्त बने। वह अध्यात्म चिन्तन को दर्शन की नई भंगिमाओं से जोडना चाहते थे। गुरु- गद्दी संभालते ही उन्होंने मीरी एवं पीरी की दो तलवारें ग्रहण की। मीरी और पीरी की दोनों तलवारें उन्हें बाबा बुड्डाजीने पहनाई। यहीं से सिख इतिहास एक नया मोड लेता है। गुरु हरगोबिन्दसाहिब मीरी-पीरी के संकल्प के साथ सिख-दर्शन की चेतना को नए अध्यात्म दर्शन के साथ जोड देते हैं। इस प्रक्रिया में राजनीति और धर्म एक दूसरे के पूरक बने। गुरु जी की प्रेरणा से श्री अकाल तख्त साहिब का भी भव्य अस्तित्व निर्मित हुआ। देश के विभिन्न भागों की संगत ने गुरु जी को भेंट स्वरूप शस्त्र एवं घोडे देने प्रारम्भ किए। अकाल तख्त पर कवि और ढाडियोंने गुरु-यश व वीर योद्धाओं की गाथाएं गानी प्रारम्भ की। लोगों में मुगल सल्तनत के प्रति विद्रोह जागृत होने लगा। गुरु हरगोबिन्दसाहिब नानक राज स्थापित करने में सफलता की ओर बढने लगे। जहांगीर ने गुरु हरगोबिन्दसाहिब को ग्वालियर के किले में बन्दी बना लिया। इस किले में और भी कई राजा, जो मुगल सल्तनत के विरोधी थे, पहले से ही कारावास भोग रहे थे। गुरु हरगोबिन्दसाहिब लगभग तीन वर्ष ग्वालियर के किले में बन्दी रहे। महान सूफी फकीर मीयांमीर गुरु घर के श्रद्धालु थे। जहांगीर की पत्‍नी नूरजहांमीयांमीर की सेविका थी। इन लोगों ने भी जहांगीर को गुरु जी की महानता और प्रतिभा से परिचित करवाया। बाबा बुड्डा व भाई गुरदास ने भी गुरु साहिब को बन्दी बनाने का विरोध किया। जहांगीर ने केवल गुरु जी को ही ग्वालियर के किले से आजाद नहीं किया, बल्कि उन्हें यह स्वतन्त्रता भी दी कि वे 52राजाओं को भी अपने साथ लेकर जा सकते हैं। इसीलिए सिख इतिहास में गुरु जी को बन्दी छोड़ दाता कहा जाता है। ग्वालियर में इस घटना का साक्षी गुरुद्वारा दाता बन्दी छोड़ है। अपने जीवन मूल्यों पर दृढ रहते गुरु जी ने शाहजहां के साथ चार बार टक्कर ली। वे युद्ध के दौरान सदैव शान्त, अभय एवं अडोल रहते थे। उनके पास इतनी बडी सैन्य शक्ति थी कि मुगल सिपाही प्राय: भयभीत रहते थे। गुरु जी ने मुगल सेना को कई बार कड़ी पराजय दी। गुरु हरगोबिन्दसाहिब ने अपने व्यक्तित्व और कृत्तित्वसे एक ऐसी अदम्य लहर पैदा की, जिसने आगे चलकर सिख संगत में भक्ति और शक्ति की नई चेतना पैदा की। गुरु जी ने अपनी सूझ-बूझ से गुरु घर के श्रद्धालुओं को सुगठित भी किया और सिख-समाज को नई दिशा भी प्रदान की। अकाल तख्त साहिब सिख समाज के लिए ऐसी सर्वोच्च संस्था के रूप में उभरा, जिसने भविष्य में सिख शक्ति को केन्द्रित किया तथा उसे अलग सामाजिक और ऐतिहासिक पहचान प्रदान की। इसका श्रेय गुरु हरगोबिन्दसाहिब को ही जाता है।


title: गुरु हरगोबिन्द

text: गुरु हरगोबिन्दसाहिब जी बहुत परोपकारी योद्धा थे। उनका जीवन दर्शन जन-साधारण के कल्याण से जुडा हुआ था। यही कारण है कि उनके समय में गुरमतिदर्शन राष्ट्र के कोने-कोने तक पहुंचा। श्री गुरु ग्रन्थ साहिब के महान संदेश ने गुरु-परम्परा के उन कार्यो को भी प्रकाशमान बनाया जिसके कारण भविष्य में मानवता का महा कल्याण होने जा रहा था।


title: गुरु हरगोबिन्द

text: गुरु जी के इन अथक प्रयत्‍नों के कारण सिख परम्परा नया रूप भी ले रही थी तथा अपनी विरासत की गरिमा को पुन:नए सन्दर्भो में परिभाषित भी कर रही थी। गुरु हरगोबिन्दसाहिब की चिन्तन की दिशा को नए व्यावहारिक अर्थ दे रहे थे। वास्तव में यह उनकी आभा और शक्ति का प्रभाव था। गुरु जी के व्यक्तित्व और कृत्तित्वका गहरा प्रभाव पूरे परिवेश पर भी पडने लगा था। गुरु हरगोबिन्दसाहिब जी ने अपनी सारी शक्ति हरमन्दिरसाहिब व अकाल तख्त साहिब के आदर्श स्थापित करने में लगाई। गुरु हरगोबिन्दसाहिब प्राय: पंजाब से बाहर भी सिख धर्म के प्रचार हेतु अपने शिष्यों को भेजा करते थे।


title: गुरु हरगोबिन्द

text: गुरु हरगोबिन्दसाहिब ने सिक्ख जीवन दर्शन को सम-सामयिक समस्याओं से केवल जोडा ही नहीं, बल्कि एक ऐसी जीवन दृष्टि का निर्माण भी किया जो गौरव पूर्ण समाधानों की संभावना को भी उजागर करता था। सिख लहर को प्रभावशाली बनाने में गुरु जी का अद्वितीय योगदान रहा।


title: गुरु हरगोबिन्द

text: गुरु जी कीरतपुर साहिब में ज्योति-जोत समाए। गुरुद्वारा पातालपुरीगुरु जी की याद में आज भी हजारों व्यक्तियों को शान्ति का संदेश देता है। भाई गुरुदास ने गुरु हरगोबिन्दसाहिब की गौरव गाथा का इन शब्दों में उल्लेख किया है: पंज पिआलेपंजपीर छटम्पीर बैठा गुर भारी, अर्जुन काया पलट के मूरत हरगोबिन्दसवारी,


title: गुरु हरगोबिन्द

text: गुरु हरगोबिंद साहिब जी जब कश्मीर की यात्रा पर थे तब उनकी मुलाकात माता भाग्भरी से हुई थी जिन्होंने पहली मुलाकात पर उनसे पूछा कि क्या आप गुरु नानक देव जी हैं क्योंकि उन्होंने गुरु नानक देव जी को नहीं देखा था। उन्होंने गुरु नानक देव जी के लिए एक बड़ा सा चोला (एक पहनने का वस्त्र) बनाया था जिसमे 52 कलियाँ थी ये चोला उन्होंने उनके बारे में सुनकर कि उनका शरीर थोडा भारी है ये वस्त्र थोडा बड़ा बनाया था। माता की भावनाओं को देखते हुए गुरु साहिब ने ये चोला उनसे लेकर पहन लिया। गुरु साहिब जब ग्वालियर के किले से मुक्त किये गए तो उन्होंने यही चोला पहन रखा था जिसकी ५२ कलियों को पकड़ कर किले की जेल में बंद सारे ५२ राजा एक एक कर बाहर आ गए, तभी से गुरु हरगोबिन्द साहिब जी "दाता बन्दी छोड़" कहलाये।


title: रासायनिक सूत्र कोश

text: यहाँ सर्वसामान्य रासायनिक यौगिक अपने रासायनिक सूत्रों के साथ दिए गए हैं। इसके साथ ही यौगिकों के CAS संख्याएँ भी दी गयीं हैं।


title: साइकस

text: साइकस (Cycas) एक अनावृतबीजी पादप है। यह 'साइकेडोफाइटा' नामक पादपों के एक प्राचीन वर्ग का सदस्य है जिसका ताड़, फर्न, या अन्य आधुनिक पौधों से निकट सम्बन्ध नहीं है। साइकस सदाबहार (अपर्णपाती), बहुवर्षी (perennial) पादप हैं। साइकस ताड़ जैसे दिखने वाला (Palm like) मरुद्भिद पौधा है, जिसमें तना लम्बा, मोटा तथा अशाखित होता है। इनके सिरों पर अनेक हरी पतियाँ गोलाकार ढंग से एक मुकुट जैसी रचना बनाती हैं।


title: साइकस

text: भारत में साइकस की पौध आंध्रप्रदेश व पश्चिम बंगाल के कोलकाता शहर में तैयार की जाती है। इसका बड़ा तना लोगों का ध्यान खींचता है। वर्ष में एक बार इस पर नई पत्तियां आती हैं। इसमें गोबर की खाद डाली जाती है। इसका तना काले रंग का होता है। साइकस के पौधे की कीमत उसकी उम्र के साथ बढ़ती है।


title: साइकस

text: साइकस के बीज अण्डमान द्वीप के जनजातियों द्वारा खाए जाते हैं। साइकस की पत्तियों से रस्सी तथा झाड़ू बनायी जाती है। साइकस के तनों से मण्ड (starch) निकालकर खाने वाला साबूदाना (sago) का निर्माण किया जाता है।सबसे बड़ा अण्डाणु तथा शुक्राणु साइकस का होता है। यह पाइनस (Pinus) से भिन्न है। साइकस की लकड़ी मेनोजाइलिक (Manoxylic) तथा पाइनस में पिक्नोजाइलिक (Pycnoxylic) होती है।


title: सोरों

text: सोरों शूकरक्षेत्र (Soron Shookarakshetra) भारत के उत्तर प्रदेश राज्य के कासगंज ज़िले में स्थित एक धार्मिक पवित्र नगर है। यह गंगा नदी के समीप स्थित एक तीर्थस्थल है।


title: सोरों

text: यह उत्तर भारत का प्रमुख तीर्थ स्थल है, जो शूकरक्षेत्र के रूप में विख्यात है। शूकरक्षेत्र उत्तर प्रदेश में कासगंज से 15 किमी० दूर है। इस तीर्थ का पौराणिक नाम 'ऊखल तीर्थ' है। प्राचीन समय में सोरों शूकरक्षेत्र को "सोरेय्य" नाम से भी जाना जाता था। सोरों शूकरक्षेत्र के प्राचीन नाम "सोरेय्य" का उल्लेख पाली साहित्य में भी है। सोरों सूकरक्षेत्र में प्रत्येक अमावस्या, सोमवती अमावस्या, पूर्णिमा, रामनवमी, मोक्षदा एकादशी आदि अवसरों पर तीर्थयात्रियों का बड़ी संख्या में आवागमन होता है और गंगा में स्नान कर पुण्य प्राप्त करते हैं। यहाँ अस्थि विसर्जन का विशेष महत्त्व है। यहाँ स्थित कुण्ड में विसर्जित की गईं अस्थियाँ तीन दिन के अन्त में रेणुरूप धारण कर लेती हैं। यह महाकवि गोस्वामी तुलसीदास की जन्मभूमि है। सोरों सूकरक्षेत्र के तीर्थपुरोहित जगत-विख्यात हैं। इनके पास प्रत्येक परिवार के पूर्वजों का इतिहास हैं।


title: सोरों

text: मोक्ष स्थली सोरों जहां पृथ्वी का उद्धार भगवान ने वराह रूप में किया पृथ्वी के पुनर्संस्थापन के उपरांत पृथ्वी को ज्ञानोपदेश एवं अपनी वराह रूपी देह का विसर्जन परमात्मा ने जिस पुण्य क्षेत्र में किया वह स्थान आज भी सोरों (शूकर क्षेत्र) के नाम से जन-जन की श्रद्धा के केंद्र के रूप में विद्यमान है। भगवान वराह के पुण्य प्रभाव से इस स्थान को विश्व संस्कृति के उद्गम स्थलों में से एक माना गया है। बात उस समय की है, जब दैत्यराज हिरण्याक्ष पृथ्वी को जल के अंदर ले गया। तब उसके उद्धार हेतु भगवान ने वराह रूप में लीला करने का निश्चय किया। पृथ्वी के पुनर्संस्थापन के उपरांत पृथ्वी को ज्ञानोपदेश एवं अपनी वराह रूपी देह का विसर्जन परमात्मा ने जिस पुण्य क्षेत्र में किया वह स्थान आज भी सोरों (शूकर क्षेत्र) के नाम से जन-जन की श्रद्धा के केंद्र के रूप में विद्यमान है। भगवान वराह के पुण्य प्रभाव से इस स्थान को विश्व संस्कृति के उद्गम स्थलों में से एक माना गया है। भगवान श्री वराह के देह विसर्जन के प्रभाव के कारण यहां स्थित हरिपदी गंगा में मृतक की अस्थियां प्रवाह के तीसरे दिन ही जल में विलीन हो जाती हैं। विश्व में कोई दूसरा ऐसा स्थल नहीं है जहां अस्थि गलती हो। भागीरथी गंगा यद्यपि हम सभी के लिए परम पुण्यप्रदा है किंतु उसके जल में भी अस्थि गल नहीं पाती। आधुनिक वैज्ञानिक प्रयासों के बावजूद इस जल की इस विशेषता के रहस्य का पता नहीं लगा पाए हैं। यह वही शूकर तीर्थ है जो कालांतर में वराह अवतार से पूर्व कोकामुख कुब्जाभ्रक तीर्थ के नाम से विख्यात था। श्री वराह दर्शन इस क्षेत्र के प्रधान मंदिर श्री वराह मठ का 17वीं शताब्दी में नेपाल नरेश ने जीर्णोद्धार कराया था। इस मठ में प्रधान देव श्री क्षेत्राधीश वराह अपने श्वेत-वर्ण विग्रह में मां लक्ष्मी के साथ सुशोभित हैं। साथ ही इसके प्रांगण में भगवान के विराट रूप का अलौकिक दर्शन भी होता है। श्री हरि गंगा क्षेत्राधीश श्री वराह मंदिर के बिल्कुल सामने प्रतिष्ठित श्री हरि गंगा का विशाल कुंड मृत आत्माओं की मुक्ति के साक्षात पर्व के रूप में विद्यमान है। यह वही पवित्र कुंड है जहां विसर्जित अस्थियां तीन दिन के अंदर जल में विलीन हो जाती हैं। श्री ग्रधवट तीर्थ इस पवित्र भूमि के अंदर ही ‘ग्रधवट तीर्थ’ है जहां आदिकालीन विश्व का एक मात्र प्राचीनतम वटवृक्ष ‘ग्रधवट’ विद्यमान है। विश्व के सर्वाधिक प्राचीन वृक्षों में अभयवट (प्रयाग में), सिद्धवट (उज्जैन में), वंशीवट (वृंदावन में) एवं ग्रधवट शूकरक्षेत्र सोरों में माने गए हैं। इसी ग्रधवट तीर्थ के वर्तमान प्रांगण में ‘श्री’ विद्या का यांत्रिक स्वरूप संभवतः विश्व की एकमात्र कृति है। ’कूर्मपृष्ठीय श्री यंत्र’ का यह स्वरूप कहीं और देखने को नहीं मिलता। इसकी प्रतिष्ठा आदि शंकराचार्य जी ने की थी। वैवस्वत तीर्थ यह वह स्थान है जहां भगवान सूर्य ने सहस्रों वर्ष तप किया था। उनके इस कृत्य से अति प्रसन्न होकर प्रभु ने दर्शन दिए एवं उनकी इच्छा के अनुसार ‘गीता’ का उपदेश सर्वप्रथम दिया। बहुत कम विद्वान इस तथ्य से परिचित होंगे कि महाभारत में श्रीकृष्ण के अर्जुन को ‘गीतोपदेश’ से काफी पूर्व श्री गीता रहस्य को श्री हरि ने इसी शूकरक्षेत्र में भगवान सूर्य को समझाया था। सोमतीर्थ भगवान चंद्रदेव ने अपने शाप से मुक्त होने के लिए इस पावन धरा पर सहस्रों वर्ष कभी शिरोमुख कभी अधोमुख नाना प्रकार से तपस्या की थी तो भगवान ने प्रसन्न होकर उन्हें न केवल शापमुक्त किया वरन यह वर दिया कि हे चंद्र ! तुम्हारी साधना के प्रभाव से वर्ष में एक दिन यहां का जल दूध का रूप ले लेगा एवं जगविख्यात होगा। आज भी चैत्र शुक्ला नवमी को यहां स्थित कूप का जल दूध का रूप ले लेता है। तुलसी स्मारक मंदिर विश्व को ‘रामचरित मानस’ की अनुपम कृति देने वाले गोस्वामी श्री तुलसीदास जी का जन्म यहीं शूकर क्षेत्र में हुआ एवं उनकी शिक्षा-दीक्षा भी यहीं श्री नृसिंह पाठशाला में संपन्न हुई थी। आज भी गोस्वामी श्री तुलसीदास जी एवं उनके गुरु श्री नरहरि जी के वंशज जीवित हैं। तुलसीदास जी के मकान के जीर्णावशेष आज भी विद्यमान हैं। हरिपदी गंगा के मध्य सन् 1945 में तत्कालीन जिलाधीश द्वारा स्थापित गोस्वामी की सुंदर प्रतिमा उनके स्मारक के रूप में आज भी विद्यमान है। महाप्रभु बल्लभाचार्य की बैठक बल्लभ संप्रदाय के अनुयायियों की श्रद्धा का केंद्र उनकी चैरासी बैठकों में से तेईसवीं बैठक इसी पावन भूमि पर स्थित है। यहाँ विट्ठलनाथ जी की व गुंसाइ जी की भी बैठक विद्यमान है।


title: सोरों

text: पहले सोरों शूकरक्षेत्र के निकट ही गंगा बहती थी, किंतु अब गंगा दूर हट गई है। पुरानी धारा के तट पर अनेक प्राचीन मन्दिर स्थित हैं। यह भूमि भगवान् विष्णु के तृतीयावतार भगवान् वाराह की मोक्षभूमि एवं श्रीरामचरितमानस के रचनाकार महाकवि गोस्वामी तुलसीदास जी तथा अष्टछाप के कवि नंददास जी की जन्मभूमि भी है। तुलसीदास जी ने रामायण की कथा अपने गुरु नरहरिदास जी से प्रथम बार यहीं पर सुनी थी। नंददास जी द्वारा स्थापित बलदेव का स्यामायन मन्दिर सोरों शूकरक्षेत्र का प्राचीन मन्दिर है। पौराणिक गृद्धवट यहाँ स्थित है। श्री महाप्रभु वल्लभाचार्य जी की 23 वीं बैठक है। यहाँ हरि की पौड़ी में विसर्जित की गयीं अस्थियाँ तीन दिन के अन्त में रेणु रूप धारण कर लेती हैं, ऐसा आज भी प्रत्यक्ष प्रमाण है। यहाँ भगवान् वाराह का विशाल प्राचीन मन्दिर है। मार्गशीर्ष मेला यहाँ का प्रसिद्ध मेला है।


title: सोरों

text: भागीरथी गंगा नदी के तट पर एक प्राचीन स्तूप के खण्डहर भी मिले हैं, जिनमें सीता-राम के नाम से प्रसिद्ध मन्दिर स्थित है। कहा जाता है कि इस मन्दिर का निर्माण राजा बेन ने करवाया था।


title: सोरों

text: प्राचीन मन्दिर काफ़ी विशाल था, जैसा कि उसकी प्राचीन भित्तियों की गहरी नींव से प्रतीत होता है। अनेक प्राचीन अभिलेख भी इस मन्दिर पर उत्कीर्ण हैं, जिनमें सर्वप्राचीन अभिलेख 1226 विक्रम सम्वत=1169 ई. का है। इस मन्दिर को 1511 ई. के लगभग सिकन्दर लोदी ने नष्ट कर दिया था।


title: बीएमडब्लू (BMW)

text: Bayerische Motoren Werke AG ,; हिंदी: बावेरियन मोटर वर्क्स (बी.एम.डब्ल्यू), ऑटोमोबील, मोटरसाइकिल और इंजन का निर्माण करनेवाली एक जर्मन कंपनी है। 1916 में स्थापित यह कंपनी अपने कार्य-निष्पादन और लग्श़री वाहनों के लिए जानी जाती है। यह MINI (मिनी) ब्रांड की उत्पादनकर्ता एवं स्वामित्व वाली कंपनी है तथा रोल्स रॉयस मोटर कारों की भी मूल कंपनी है।


title: बीएमडब्लू (BMW)

text: प्रथम विश्व युद्ध के बाद, वर्सैल्लीस युद्धविराम संधि की शर्तों के तहत बीएमडब्लू (BMW) को एयरक्राफ्ट (इंजन) का उत्पादन बंद करने के लिए बाध्य होना पड़ा. संधि के प्रतिबंध उठ जाने के फलस्वरूप 1923 में कंपनी पहले मोटरसाइकिल और फिर 1928-29 में ऑटोमोबाइल के उत्पादन में लग गई।


title: बीएमडब्लू (BMW)

text: नीले और सफ़ेद रंग के वृत्ताकार बीएमडब्लू (BMW) लोगो या वृत्त को बीएमडब्लू (BMW) द्वारा घूमते हुए एयरक्राफ्ट प्रोपेलर की तरह चित्रित किया गया, जिससे प्रतीकात्मक रूप से सफ़ेद ब्लेड नीले आसमान को काटता हुआ दिखे- इस व्याख्या को बीएमडब्लू (BMW) ने वृत्त को बनाए जाने के बारह साल बाद 1929 में सहूलियत के तहत अपनाया. इस प्रतीक को बीएमडब्लू (BMW) ने उस रप्प मोटोरेंवेर्के कंपनी के वृत्ताकार लोगो से विकसित किया, जिससे बीएमडब्लू (BMW) कंपनी पनपी. साथ में बावरिया के ध्वज के नीले और सफ़ेद रंग को उल्टा करके BMW का वृत्त बनाया गया।


title: बीएमडब्लू (BMW)

text: बीएमडब्लू (BMW) की पहली महत्वपूर्ण विमान इंजन 1918 की बीएमडब्लू (BMW) IIIa इनलाइन- सिक्स लिक्विड-कुल्ड इंजन थी, जिसे अधिक ऊंचाई पर उसके प्रदर्शन के लिए पसंद किया गया। 1930 के दशक में जर्मनों के फिर से हथियारबंद होने के साथ, कंपनी ने फिर से लूफ़्टवाफे़ के लिए विमान के इंजन का निर्माण शुरू किया। इसके सफल WWII इंजन के डिजाइनों में बीएमडब्लू (BMW) 132 और BMW 801 एयर-कूल्ड रेडियल इंजन थे और प्रवर्तक बीएमडब्लू (BMW)) 003 एक्सिअल-फ्लो टर्बोजेट, जिसने 1944-45 के युग के छोटे जेट-पावर्ड "इमेर्जेंसी फाइटर" हेइनकल ही 162 "सालमनडर" (Heinkel He 162 Salamander) को दमदार बनाया. बीएमडब्लू (BMW) 003 जेट इंजन का परीक्षण A-1b के संस्करण वाले दुनिया के पहले जेट लड़ाकू विमान मेस्सर्सचमीट मी 262 (Messerschmitt Me 262) में हुआ, लेकिन बीएमडब्लू (BMW) इंजन उड़ान भरने में असफल रहा, यह जेट फाइटर विमान के लिए तब तक एक बड़ा धक्का था, जब तक कि जन्कर्स (Junkers) इंजन के साथ इसका सफल परीक्षण नहीं हो गया।


title: बीएमडब्लू (BMW)

text: 1959 तक बीएमडब्लू (BMW) का ऑटोमोटिव विभाग वित्तीय कठिनाइयों में था और शेयरधारकों की बैठक यह तय करने के लिए आयोजित की गयी थी कि इसे बंद कर दिया जाय अथवा इसे चलाते रहने का रास्ता ढूंढा जाय. तय हुआ कि इसे जारी रखा जाय और मेस्सर्सचिमीट और हेंकेल जैसे जर्मनी के पूर्व विमान निर्माताओं की तरह वर्तमान अर्थव्यवस्था में आये कार बूम का सफलतापूर्वक फायदा उठाने की कोशिश की जाय. इसलिए बीएमडब्लू (BMW) ने अपनी मोटर साइकिल इंजन के सुधरे हुए रूप का उपयोग करके छोटे इटालियन आइसो इसेटा (Iso Isetta) के निर्माण के अधिकार खरीदे. मोटे तौर पर यह सफल रहा और इससे कंपनी को अपने पैरों पर खड़े होने में मदद मिली. 1959 से क्वांडट (Quandt) परिवार बीएमडब्लू (BMW) एकटीएन्जेसेलसाफ्ट(Aktiengesellschaft) का वर्चस्व रखनेवाला शेयरधारक है, जिसके पास लगभग 46% शेयर हैं। बाकी सार्वजनिक क्षेत्र में है।


title: बीएमडब्लू (BMW)

text: 1992 में, बीएमडब्लू (BMW) ने कैलिफोर्निया स्थित औद्योगिक डिजाइन स्टूडियो डिजाइनवर्क्स USA में एक बड़ी हिस्सेदारी हासिल की, जिसे 1995 में पूरी तरह से हासिल कर लिया गया। 1994 में बीएमडब्लू (BMW) ने ब्रिटिश रोवर समूह को खरीदा (जिसमे उस समय रोवर, लैंड रोवर और एम.जी. ब्रांड तथा ऑस्टिन और मॉरिस जैसे निष्क्रिय ब्रांड शामिल थे) और छह साल तक इसके स्वामी बने रहे. 2000 तक, रोवर भारी घाटे में चलती रही और बीएमडब्लू (BMW) ने इसे बेच डालने का फैसला किया। MG और रोवर ब्रांडों को MG रोवर का रूप देने के लिए फोएनिक्स कंसोर्टियम को बेचा गया, जबकि लैंड रोवर को फोर्ड ने खरीद लिया। इस बीच, बीएमडब्लू (BMW) ने नए MINI बनाने का अधिकार बनाए रखा, जो 2001 में शुरू किया गया।


title: बीएमडब्लू (BMW)

text: लगभग सत्रह साल तक काम करनेवाले डिजाइन टीम के मुख्य डिजाइनर क्रिस बैंगल ने बीएमडब्लू (BMW) से अपने प्रस्थान की घोषणा की. बैंगल के पूर्व दाहिने हाथ एड्रियन वान हूयडोंक ने उनकी जगह ली. बैंगले को विख्यात (या कुख्यात) रूप से उनके मौलिक डिजाइन, जैसे कि 2002 7-सीरिज और 2002 Z4, के लिए जाना जाता है। जुलाई 2007 में, हुस्क्वारना (Husqvarna) को बीएमडब्लू (BMW) ने कथित तौर पर 93 मिलियन यूरो में खरीदा. बीएमडब्लू (BMW) Motorrad ने हुस्क्वारना मोटरसाइकिलों को एक अलग उद्यम के रूप में जारी रखने की योजना बनायीं. सभी विकास, बिक्री और उत्पादन गतिविधियों तथा मौजूदा कार्यबल को वरेसे (Varese) में अपने वर्तमान स्थान पर ही रहने दिया गया।


title: बीएमडब्लू (BMW)

text: गुंठर क्वांडट, जिनका परिवार युद्ध के 15 वर्षों के बाद बीएमडब्लू (BMW) के प्रमुख शेयरधारक बना, 1933 से नाजी पार्टी का एक सदस्य था। हिटलर के चुनाव के बाद उन्हें आर्मामेंट (अस्त्रीकरण) अर्थव्यवस्था के नेता के रूप में नियुक्त किया गया, यह पदवी उन उद्योगपतियो को दी जाती थी, जो नाजी युद्ध अर्थव्यवस्था में एक अग्रणी भूमिका निभाया करते थे। क्वांडट के कारखानों से गोला- बारूद, राइफलें, तोपखाने और बैटरियां नाजियों के लिए आपूर्ति की जातीं और यह दावा किया गया है कि उसके कारखानों में यातना शिविरो से लाये गए गुलाम मजदूरो से काम लिया जाता था। क्वांडट की पहली पत्नी, मागदा ने बाद में नाजी प्रचार प्रमुख जोसेफ गोएब्बेल्स से शादी कर ली.


title: बीएमडब्लू (BMW)

text: 2007 में जर्मन टीवी पर एक वृत्तचित्र प्रसारित किया गया था, जिसमें दावा किया गया था कि क्वांडट न सिर्फ गुलाम मजदूरों का ही उपयोग कर रहा था, बल्कि युद्ध के बाद के अभियोग से भी उसने किनाराकशी कर ली थी। वृत्तचित्र में खुद बीएमडब्लू (BMW) को नहीं फंसाया गया है और फर्म ने क्वांडट के बारे में कोई टिप्पणी नहीं की है, लेकिन दावा है कि स्वतंत्र अनुसंधान परियोजनाओं के माध्यम से अपने युद्घकालीन इतिहास का उसे सामना करना पड़ा. क्वांडट परिवार के नाजी अतीत और तीसरी राईख (Reich) के तहत अपने परिवार की भूमिका के लिए एक अनुसंधान परियोजना को निधि देने का वचन दिया.


title: बीएमडब्लू (BMW)

text: पूर्व डेनिश स्वतंत्रता सेनानी कार्ल एडॉल्फ Sørensen (b. ca. 1927) को क्वांडट परिवार से मिलने और संभवतः मुआवजा प्राप्त करने को कहा गया, लेकिन वे इस आधार पर ऐसा करने से बार-बार इनकार करते रहे कि बहुत देर हो चुकी है। 1943 में, 17 साल की उम्र में, वह और 39 अन्य प्रतिरोधी सेनानी जर्मनी भेजे गए, जहां उन्हें खतरनाक रसायनों के साथ काम करना पड़ा, जिससे कुछ ही महीनों के भीतर कुछ लोगों की मौत हो गयी और उस समूह के केवल चार व्यक्ति अब तक जीवित (2009 मई तक) हैं।


title: बीएमडब्लू (BMW)

text: बीएमडब्लू (BMW)) ने मोटरसाइकिल के इंजनों का निर्माण शुरू किया और पहले विश्व युद्घ के बाद मोटरसाइकिल बनाने लगी. इसका मोटरसाइकिल ब्रांड अब बीएमडब्लू (BMW) Motorrad के नाम से जाना जाता है। HELIOS और Flink के नाकामयाब हो जाने के बाद 1923 में इनका "R32" पहली सफल मोटर साइकिल रही. इसमें "बॉक्सर" जुड़वां इंजन था, जिसमें मशीन के दोनों तरफ हवा के प्रवाह में एक सिलेंडर प्रोजेक्ट्स रहा. उनके सिंगल सिलेंडर मॉडल (बुनियादी तौर पर एक ही पैटर्न का), के अलावा 1980के दशक की शुरुआत तक उनके सभी मोटरसाइकिलों में इस विशिष्ट लेआउट का इस्तेमाल किया गया था। कई बीएमडब्लू (BMW) का उत्पादन अब भी इस लेआउट, जो R सीरीज के रूप में जाना जाता हैं, में हो रहा है।


title: बीएमडब्लू (BMW)

text: 1983 में, K सीरीज़ आयी; शाफ्ट ड्राइव, लेकिन वाटर-कूल्ड और इसमें आगे से पीछे तक एक सीध में तीन या चार सिलेंडर लगे थे। इसके तुंरत बाद, सिंगल और समानांतर दो रोटेक्स (Rotax) इंजन के साथ बीएमडब्लू (BMW)) ने चेन-चालित F और G सीरीज़ बनाना शुरू किया।


title: बीएमडब्लू (BMW)

text: 1990 के दशक के शुरुआत में, बीएमडब्लू (BMW) ने एयरहेड बॉक्सर इंजन में सुधार किया, जो ऑयलहेड के रूप में जाना जाने लगा. 2002 में, ऑइलहेड इंजन के हरेक सिलेंडर में दो स्पार्क प्लग थे। 2004 में इसमें इन-बिल्ड बैलेंस शाफ्ट जोड़ा गया, इसकी क्षमता में 1170 cc की वृद्धि और पिछले R1150GS के 85 hp (63 KW) की तुलना में R1200GS के बेहतर प्रदर्शन के लिए 100 hp (75 kW) किया गया। इसका और अधिक शक्तिशाली ऑइलहेड और हेक्सहेड इंजन क्रमशः R1100S और R1200S में उपलब्ध हैं, और इनका उत्पादन भी किया जा रहा है।


title: बीएमडब्लू (BMW)

text: 2004 में, बीएमडब्लू (BMW) ने एक नया K1200S स्पोर्ट्स बाइक प्रस्तुत किया, जो बीएमडब्लू (BMW) के लिए एक मोड़ साबित हुआ। यह शक्तिशाली (इंजन Williams F1 टीम के साथ मिल कर कंपनी द्वारा तैयार की गयी एक इकाई है) होने के साथ पिछले K मॉडल की तुलना में काफी हल्की भी है। होंडा, कावासाकी, यामाहा और सुजुकी की खूबियों को ध्यान में रखते हुए स्पोर्ट्स मशीनों के विकास की रफ्तार में शामिल रहने का बीएमडब्लू (BMW) का यह नवीनतम प्रयास था। सामने की ओर अनूठा इलेक्ट्रॉनिक एडजस्टेबल फ्रंट और पीछे की ओर रिअर सस्पेंसन के साथ अगला हिस्सा होस्सैक-टाइप (Hossack-type), जिसे बीएमडब्लू (BMW) Duolever कहता है, समेत कई तरह के नए बदलाव किये गए।


title: बीएमडब्लू (BMW)

text: बीएमडब्लू (BMW) उन शुरूआती निर्माताओं में से एक था, जिसने 1980 के दशक के अंत में मोटरसाइकिलों में एंटी-लॉक ब्रेक लगाने का प्रस्ताव दिया. 2006 में एंटी-लॉक ब्रेक की पीढ़ी उपलब्ध हुई और बाद में बीएमडब्लू (BMW) मोटरसाइकिल ने परिष्कृत इलेक्ट्रॉनिक स्थिरता नियंत्रण या एंटी-स्किड तकनीक- मोटरसाइकिल उत्पादन में पहली बार - की शुरूआत करने का मार्ग प्रशस्त किया, 2007 के मॉडल वर्ष में.


title: बीएमडब्लू (BMW)

text: अन्य निर्माताओं से बहुत पहले बीएमडब्लू (BMW) मोटरसाइकिल के सस्पेन्शन डिजाइन, टेलीस्कोपिक फ्रंट सस्पेंशन का प्रर्वतक रहा है। इसके बाद वे अर्लेस फोर्क (Earles Fork), स्विन्गिंग फोर्क के द्वारा (1955-1969) फ्रंट सस्पेन्शन की ओर मुडे. अत्याधुनिक बीएमडब्लू (BMW) सही मायने में पीछे की ओर एकतरफा रियर स्विंगआर्म हैं, (आमतौर पर बाकायदा झूलते हुए फोर्क से तुलना करते हुए गलत तरीके से इसे स्विन्गिंग आर्म कहा जाता है)


title: बीएमडब्लू (BMW)

text: 1990 के दशक की शुरूआत में, कुछ बीएमडब्लू (BMW) में एक दूसरे ट्रेडमार्क फ्रंट सस्पेन्शन डिजाइन, टेलीलेवर (Telelever) का इस्तेमाल शुरू कर दिया गया। अर्लेस फोर्क की तरह, टेलीलेवर (Telelever) ब्रेक लगाने के दौरान डाइव (dive) को काफी कम कर देता है।


title: बीएमडब्लू (BMW)

text: "न्यू क्लास" (जर्मन:"Neue Klasse") सुसम्बद्ध मोटरकार और बग्घी का दौर था जो 1962 में 1500 से शुरू हुई और 1977 में अंतिम 2002s तक जारी रही. बीएमडब्लू (BMW)) के विख्यात चार सिलेंडर M10 इंजन द्वारा संचालित न्यू क्लास मॉडल एक पूरी तरह से स्वतंत्र सस्पेंशन, सामने मैकफर्सन स्ट्रट्स (MacPherson struts) और सामने डिस्क ब्रे़क्स वाली विशेषताओं से लैस की गयी। शुरू में चार दरवाजे के sedans और दो द्वार के coupes ही थे, न्यू क्लास सीरीज को व्यापक करते हुए 1966 में "02 सीरीज़" 1600 और 2002 को शामिल करके दो-द्वार वाले स्पोर्ट्स sedans बनाये गए।


title: बीएमडब्लू (BMW)

text: इस पंक्ति के अन्य कारों से कम समानता रखनेवाली स्पोर्टी कारों ने बड़े उत्साह से लोगों का ध्यान आकर्षित किया और बीएमडब्लू (BMW) को अंतरराष्ट्रीय ब्रांड के रूप में स्थापित कर दिया. विख्यात बीएमडब्लू (BMW) 3 सीरीज़ के शगुन के तौर पर दो-द्वार वाले कारों की सफलता से फर्म का भविष्य उच्चस्तरीय प्रदर्शनवाले कार निर्माता के रूप में सुरक्षित हुआ। 1972 में, "0" में समाप्त होनेवाले न्यू क्लास के चार-द्वारवाली कारों की जगह बड़ी बीएमडब्लू (BMW) 5 सीरीज़ लायी गयी। अपस्केल (Upscale) 2000C और 2000CS coupes की जगह 1969 में 2800CS के साथ छह-सिलेंडर बीएमडब्लू (BMW) E9 लायी गयी। 1975 में दो-द्वारवाली 1600 बंद कर दी गयी और 1975 में ही 2002 के स्थान पर 320i लायी गयी।


title: बीएमडब्लू (BMW)

text: 1 सीरीज, 2004 में शुरू की गयी, जो बीएमडब्लू (BMW) की सबसे छोटी कार है और कूप/खुलने योग्य (कोन्वेर्तिब्ले) (E82/E88) और हैचबैक (hatchback) (E81/E87) रूपों में उपलब्ध है। 3 सीरीज, एक कॉम्पैक्ट एक्जीक्यूटिव कार 1975 मॉडल वर्ष से निर्मित होने लगी, जो अब अपनी पांचवीं पीढ़ी (E90) में प्रवेश कर चुकी है; मॉडलो में स्पोर्ट सेडान (E90), स्टेशन वैगन (E91), कूप (E92) और खुलने योग्य (E93) शामिल हैं। अपनी पहली पीढ़ी से, 3-सीरीज को मानदंड (बेंचमार्क) माना जाता है और प्रतियोगियों को अक्सर जांचा जाता है कि वे इस कार की खासियतों के कितने करीब पहुंच पाए. कुछ देशों में तो इसने उल्लेखनीय रूप से सस्ते मॉडलो का बाज़ार मंदा कर दिया है, बहुत ही खास तौर पर ब्रिटेन के फोर्ड मोंडेओ (Mondeo) का और दुनिया भर में बीएमडब्लू (BMW) की बिक्री के बहुमत में अपनी गिनती दर्ज करवाई है। 5 सीरीज एक मध्य आकार की एक्जीक्यूटिव कार है, जो सेडान (E60) और स्टेशन वैगन (E61) रूपों में उपलब्ध है। 5 सीरीज की Gran Turismo (F07) की शुरुआत 2010 में होगी, जो स्टेशन वैगन और क्रॉसओवर SUV के बीच एक अनुभाग बनाएगा.


title: बीएमडब्लू (BMW)

text: बीएमडब्लू (BMW) की पूर्ण आकार की प्रमुख एक्जीक्यूटिव सेडान 7 सीरीज है। विशिष्ट रूप से, बीएमडब्लू (BMW) ने अपने अनेक नए उत्पादों को 7 सीरीज़ में ही प्रस्तुत किया, जैसे कि बहुत कुछ विवादास्पद iDrive प्रणाली. 7 सीरीज हाइड्रोजन, दुनिया की पहली में एक हाइड्रोजन ईंधन आंतरिक दहन इंजन की विशेषता लिये, जो तरल हाइड्रोजन ईंधन से चलती है और सिर्फ साफ़ पानी के भाप छोड़ती है। यह नवीनतम पीढ़ी (F01) 2009 में शुरू हुई. 5 सीरीज प्लेटफॉर्म के आधार पर, 6 सीरीज, बीएमडब्लू (BMW) की भव्य पर्यटन लक्जरी स्पोर्ट कूप/ खुलने योग्य है (E63/E64). एक 2-सीटोंवाली गाड़ी और कूप जो Z3 की उत्तराधिकारी है, Z4 (E85) 2002 से बेची जाने लगी.


title: बीएमडब्लू (BMW)

text: X3 (E83), बीएमडब्लू (BMW) की पहली क्रॉसओवर SUV (जिसे SAV या बीएमडब्लू (BMW) का "Sports Activity Vehicle" (स्पोर्ट्स गतिविधि वाहन) कहा जाता है) 2003 में शुरू हुई और जो E46/16 3 सीरीज पर आधारित है। बतौर एक ऑफ-रोडर इसे यूरोप में बेचा गया, बीएमडब्लू (BMW) की xDrive ऑल-ड्राइव सिस्टम से इसे लाभ हुआ। ऑल-वहील ड्राइव X5 (E70) एक मध्य आकार की लक्जरी एसयूवी (SAV) है, जिसे 2000 से बीएमडब्लू (BMW) द्वारा बेचा गया। एक 4 सीटोंवाली क्रॉसओवर SUV दिसम्बर 2007 में बीएमडब्लू (BMW) द्वारा जारी की गयी, X6 का बीएमडब्लू (BMW) द्वारा "स्पोर्ट्स गतिविधि कूप" (SAC) के रूप में विपणन किया जाता है। आगामी X1 बीएमडब्लू (BMW) स्पोर्ट्स गतिविधि सीरीज़ मॉडल लाइनअप है।


title: बीएमडब्लू (BMW)

text: 3 सीरीज़ पर आधारित M3 ने बीएमडब्लू (BMW) के लिए एक पूरी तरह से नया बाजार बनाया:एक रेस-रेडी उत्पादन वाहन का बाज़ार. अपनी शुरुआत के बाद से, बड़े हद तक अपनी अनूठी ज्यामिति और पुरस्कार जीतने लायक इंजन की वजह से एम 3 उत्साही हलकों में अग्रदूत रहा. नवीनतम V8-पावर्ड प्लेटफॉर्म 2007 की शरद ऋतु में यूरोप में उपलब्ध हुआ और 2008 की दूसरी तिमाही में अमेरिका के लिए कूप (E92) और बाद में काब्रिओलेट (cabriolet) (E93) और सेडान (E90) के संस्करण उपलब्ध हुए. 5 सीरीज पर आधारित, M5 E60 5 सीरीज़ के M डिविजन के V10-पावर्ड का संस्करण है। M6 6 सीरीज़ के M डिविजन का संस्करण है और यह M5 के साथ अपने ड्राइवट्रेन (drivetrain) की हिस्सेदारी करता है। Z4 M, या M कूप/M गाड़ी (Roadster), M डिविजन के Z4 का संस्करण है। X5M X5 के M डिविजन का संस्करण है और X6M X6 के M डिविजन का संस्करण है। X5M और X6M दोनों ही उसी V8 ट्विन स्क्रॉल ट्विन टर्बो की हिस्सेदारी करते हैं।


title: बीएमडब्लू (BMW)

text: बीएमडब्लू (BMW) मोटरस्पोर्ट जैसी गतिविधियों में पहली बीएमडब्लू (BMW) मोटरसाइकिल बनाने के शुरूआती समय से ही लगा हुआ है।


title: बीएमडब्लू (BMW)

text: 2009 जुलाई में बीएमडब्लू (BMW) ने घोषणा की कि 2009 के सीजन के अंत में वह फॉर्मूला वन से खुद को अलग कर लेगा.


title: बीएमडब्लू (BMW)

text: कंपनी US एंवायरर्मेंट प्रोटेक्शन एजेंसी (EPA) के नेशनल एंवायरर्मेंट एचीवमेंट ट्रैक की चार्टर्ड सदस्य हैं, इस एजेंसी ने कंपनी को इसके पर्यावरण संबंधी कार्यों और प्रदर्शनों के लिए मान्यता प्रदान की है। यह दक्षिण कैरोलिना एंवायरर्मेंट एकसीलेंस प्रोग्राम की भी सदस्य है और डाउ जोन्स (Dow Jones) सस्टैनेबिलिटी ग्रुप इंडेक्स में भी इसका नाम शामिल है, जो पर्यावरण के अनुकूल कंपनियों की रेटिंग करता है।


title: बीएमडब्लू (BMW)

text: बीएमडब्लू (BMW) ने पर्यावरण पर कंपनी के असर को कम करने के उपाय किये हैं। मौजूदा कार मॉडल्स को और अधिक कार्यकुशल बनाने के साथ यह कम प्रदूषण फैलानेवाले कारों की डिजाइन करने की कोशिश कर रही है, साथ ही साथ भविष्य के वाहनों के लिए पर्यावरण के अनुकूल ईंधन पर भी काम कर रही है। इलेक्ट्रिक पावर, हाईब्रिड पावर (दहन, इंजन और बिजली की मोटरों) हाइड्रोजन इंजन आदि की भी संभावनाएं इसमें शामिल हैं।


title: बीएमडब्लू (BMW)

text: EU5/6 प्रदूषण उत्सर्जन मानक के साथ 49 मॉडल और 140 g/km से कम CO2 का उत्सर्जन करने वाले लगभग 20 मॉडल तैयार करने का प्रस्ताव बीएमडब्लू (BMW) का है, जो कि सबसे कम टैक्स ग्रुप वाला होगा और इसलिए कुछ यूरोपीय राज्यों में इसके भावी मालिक के लिए यह इको-बोनस की तरह होगा.


title: बीएमडब्लू (BMW)

text: ब्रांड स्तर पर भी अपने प्रमुख प्रतिद्वंद्वियों की तुलना में प्रीमियम वर्ग में बीएमडब्लू (BMW) कहीं अधिक बेहतर है, क्योंकि औसतन 160g CO2/km के स्तर के साथ सिर्फ आधे लीटर से अधिक ईंधन की खपत होती है। अगले सबसे अच्छे प्रतिद्वंद्वी का CO2 उत्सर्जन का स्तर बीएमडब्लू (BMW) के मॉडलों से 16 ग्राम अधिक है, इस स्तर के बाद अगले प्रतिद्वंद्वी का BMW ब्रांड से 28g अधिक - जो कि पूरे एक लीटर डीजल के बराबर है। 2006 और 2008 के बीच, बीएमडब्लू (BMW) ब्रांड ने ईंधन की खपत में 16% की कमी की और यह अगले सर्वश्रेष्ठ प्रीमियम वर्ग के प्रतिद्वंद्वी की तुलना में दोगुना कम रही. वहीं इंजन के औसतन आउटपुट के मामले में बीएमडब्लू (BMW) के वाहन अपने प्रतिद्वंद्वियों से अब भी कहीं आगे हैं।


title: बीएमडब्लू (BMW)

text: हालांकि, बीएमडब्लू (BMW) की समालोचनाएं भी हुई हैं, विशेष रूप से, बीएमडब्लू (BMW) हाइड्रोजन 7 के सन्दर्भ में हरियाली को नुकसान पहुंचाने का आरोप लगाया गया है। कुछ आलोचकों का कहना है कि हाइड्रोजन ईंधन उत्पादन के दौरान उत्सर्जन हुआ करता है, जो टेलपाइप उत्सर्जन में कमी को पीछे छोड़ देता है और यह कि हाइड्रोजन 7 कार प्रदूषण के तत्काल, व्यावहारिक समाधान से काफी दूर है।


title: बीएमडब्लू (BMW)

text: बीएमडब्लू (BMW) के उच्च श्रेणी की साइकिलो को ऑनलाइन और डीलरशिप के माध्यम से बेचने के लिए एक श्रेणी बनायी है। उन्होंने बच्चों से लेकर EUR 4,499 Enduro बाइक तक की श्रेणी बना रखी है। संयुक्त राज्य अमेरिका में, केवल क्रूज बाईक और किड्ज बाईक मॉडल ही बेचे जाते हैं।


title: बीएमडब्लू (BMW)

text: अंग्रेजी भाषा के शब्द Beemer, Beamer, Bimmer और Bee-em जैसे शब्द नाना प्रकार से बीएमडब्लू (BMW) के सभी तरह की कारों, मोटरसाइकिलो के लिए इस्तेमाल किये जाते हैं।


title: बीएमडब्लू (BMW)

text: अमेरिका में, विशेषज्ञों की राय है कि Beemer का उपयोग सिर्फ बीएमडब्लू (BMW) मोटरसाइकिल के लिए किया जाना चाहिए और Bimmer का प्रयोग केवल BMW कारों का उल्लेख करने के लिए; इस तरह किया जाय कि "सच्चा अनुकरणकर्ता" ("true aficionado") लगे और "समरूप" ("uninitiated") दिखने से बचा जाए.


title: बीएमडब्लू (BMW)

text: कनाडा के ग्लोब एंड मेल Bimmer पसंद करते हैं और Beemer को "युप्पी विद्वेष" ("yuppie abomination") कहते हैं, जबकि टकोमा न्यूज़ ट्रिब्यून का कहना है कि यह अंतर "ऑटो दम्भियों"("auto snobs") द्वारा बनाया गया है।" गलत गंवारू बोली के उपयोग से बीएमडब्लू (BMW) को चाहने वालों को नाराज करने का जोखिम है। बिजनेस वीक के एक संपादक संतुष्ट है कि Bimmer के पक्ष में मसला हल हो गया। उन्होंने इस पर गौर करके यह जाना कि गूगल (google) की खोज को "Beemer" तुलना में 10 गुना अधिक प्रतिफल मिला.


title: बीएमडब्लू (BMW)

text: आद्यक्षर बीएमडब्लू (BMW) जर्मन में उच्चरित होते है। मॉडल सीरीज के लिए निर्दिष्ट नाम हैं, "Einser" (1 सीरीज़ के लिए "One-er"), "Dreier" (3 सीरीज़ के लिए "Three-er"),"Fünfer" (5 सीरीज़ के लिए "Five-er"), "Sechser" (6 सीरीज़ केलिए "Six-er"), "Siebener" (7 सीरीज़ के लिए "Seven-er"). ये वास्तव में गंवारू भाषा नहीं हैं, बल्कि जर्मन में इन अक्षरों और सख्याओं को उच्चरित करने का सामान्य तरीका है।


title: बीएमडब्लू (BMW)

text: बीएमडब्लू (BMW) वाहन एक निश्चित नामपद्धति का अनुसरण करते हैं, आम तौर पर 3 अंकों वाले नंबर में बाद में 1 या 2 आते हैं। पहली संख्या सीरीज संख्या का प्रतिनिधित्व करती है। अगली दो संख्या परंपरागत रूप से 100 से विभाजित घन सेंटीमीटर में इंजन विस्थापन का प्रतिनिधित्व करती हैं। ऐसा ही शब्दावली बीएमडब्लू (BMW) Motorrad द्वारा उनकी मोटरसाइकिल के लिए प्रयोग किया जाता है।


title: बीएमडब्लू (BMW)

text: उदाहरण के लिए, बीएमडब्लू (BMW) 760Li एक फ्यूल-इंजेक्टेड 7 सीरीज है, इसमें लंबे ह्वील बेस हैं और 6.0 लीटर ईधन के विस्थापन की गुंजाइश है।


title: बीएमडब्लू (BMW)

text: हालांकि कुछ अपवाद हैं। 2007 बीएमडब्लू (BMW) 328i एक 3 सीरीज कार है और इसका इंजन 3.0 लीटर वाला है। E36 और E46 323i और E39 523i 2.5 लीटर इंजन वाला था। E36 318i 1996 के बाद बना और इसका इंजन (M44) 1.9L का है, जबकि 1.8L (M42) 92-95 मॉडल में इस्तेमाल किया गया था। 2007 की बीएमडब्लू (BMW) 335i में भी 3.0 लीटर वाला इंजन है, लेकिन यह ट्विन टर्बोचार्जड है, जो कि नामपद्धति अथवा पारिभाषिक शब्दावली के रूप में नहीं जाना जाता.


title: बीएमडब्लू (BMW)

text: मोटरस्पोर्ट के लिए 'M' अक्षर को एक विशेष सीरीज (जैसे M3, M5, M6, आदि) के वाहनों में एक उच्च प्रदर्शन वाले मॉडल के रूप में दिखाया जाता है। उदाहरण के लिए, M6 में सबसे अच्छे प्रदर्शन वाले वाहन 6 सीरीज के अंतर्गत आते हैं। हालांकि 'M' कारों को उनसे संबंधित कई प्लेटफार्मों में विभाजित किया जाना चाहिए, यह आम बात है कि 'M' कार के अंतर्गत आनेवाले इसके सीरीज एक साथ अक्सर दिख जाते हैं।


title: बीएमडब्लू (BMW)

text: जब 'L' सीरीज संख्या में (जैसे L6, L7 आदि) को जोड़ दिया गया, तब इसे एक विशेष लक्जरी गाड़ी के रूप में देखा जाने लगा, लेदर और खास सामग्री लगा कर इसकी आंतरिक सज्जा में इजाफा किया गया। L7 E23 और E38 पर आधारित है और L6 E24 पर आधारित है।


title: बीएमडब्लू (BMW)

text: जब 'X' के बड़े हरफ को सीरीज संख्या में (जैसे X3, X5 आदि) जोड़ दिया गया, तब बीएमडब्लू (BMW) स्पोर्टस एक्टिविटी वेहिकल्स (SAV) जिसमें बीएमडब्लू (BMW) xDrive की विशेषता हो, के रूप में जाना जाता है।


title: बीएमडब्लू (BMW)

text: 'Z' (जैसे Z1, Z3, Z4, आदि) को दो सीटों वाले वाहन के रूप में जाना जाता है। 'Z' मॉडलों के 'M' संस्करण में 'M' को प्रत्यय या उपसर्ग के रूप जोड़ा जाता है, यह इस बात पर निर्भर करता है कि उसे किस देश में बेचा जाना है। (उदाहरण के लिए 'Z4 M' कनाडा में 'M रोडस्टर' के नाम से).


title: बीएमडब्लू (BMW)

text: पिछले X और Z वाहनों में इंजन विस्थापन (डिसप्लेसमेंट) संख्या के बाद 'i' या 'si' होता है (जो लीटर को सूचित करता है). बीएमडब्लू (BMW) अपने X और Z वाहनों के लिए अब विश्व स्तर पर पारिभाषित शब्दावलियों का मानक तय कर रहा है, इसके लिए 'sDrive' या 'xDrive' (जिसके मायने क्रमश: रिअर या ऑल ह्वील ड्राइव होते हैं) के बाद दो संख्या होती हैं, जो कि वाहनों के इंजन का प्रतिनिधित्व करती है (उदाहरण के लिए Z4 sDrive35i रिअर ह्वील ड्राइव 3.0L ट्विन-टर्बो फ्यूल-इंजेक्टेड इंजन है).


title: बीएमडब्लू (BMW)

text: 2001 की गर्मियों से 2005 अक्टूबर तक बीएमडब्लू (BMW) ने अपना वेबसाइट खोला, जिसमें स्पोर्टी मॉडलों का प्रदर्शन किया गया, इससे इसे बहुत प्रचार मिला. ये वीडियो इसके प्रशंसकों के बीच आज भी बहुत ही लोकप्रिय है और ऑनलाइन विज्ञापन के मौलिक प्रचार अभियान की उपयोगिता को भी इसने साबित किया।


title: बीएमडब्लू (BMW)

text: 1999 के बाद से हर साल बीएमडब्लू (BMW) के प्रशंसक सांता बारबरा के CA में बिमरफेस्ट (Bimmerfest) में मिलते हैं। अमेरिका में यह किसी खास ब्रांड के प्रशंसकों के सबसे बड़े समारोहों में से एक है, जिसमें 2006 में 3,000 से अधिक लोगों ने भाग लिया और 1,000 से अधिक बीएमडब्लू (BMW) कार इस समारोह में मौजूद थी। सन् 2007 में यह समारोह 5 मई को आयोजित की गयी।


title: बीएमडब्लू (BMW)

text: निर्माता अपनी कारों के लिए डिजाइनर नियुक्त करते हैं, मगर बीएमडब्लू (BMW) ने कलाकारी और कला के समर्थन के अलावा मोटरवाहन से परे की कला के लिए असाधारण योगदान के लिए मान्यता पाने के प्रयास किए. ये प्रयास खास तौर से बीएमडब्लू (BMW) विपणन और ब्रांडिंग अभियानों के साथ परस्पर व्याप्त या पूरक बन गए। मुख्यालय का भवन, जिसे 1972 में कार्ल स्च्वान्जेर द्वारा तैयार किया, एक यूरोपीय प्रतीक बन गया है और कलाकार गेर्हार्ड रिक्टर ने बिल्डिंग की लॉबी को सजाने के लिए अपने "लाल, पीले, नीले" चित्रों की सीरीज बनायी. 1975 में, ले मैंस के 24 Hours में हेर्वे पौलें द्वारा संचालित 3.0CSL को चित्रित करने के लिए अलेक्जेंडर काल्डर को नियुक्त किया गया। डेविड होक्क्नी, जेनी होल्ज़र, रॉय लिच्तेन्स्तें और अन्य कलाकारों द्वारा की गयी पेंटिंग्स से बीएमडब्लू (BMW) कला कारों में इजाफा हुआ। वर्तमान में 16 नंबर की कारें, लौव्रे, गुग्गेन्हेइम संग्रहालय बिलबाओ और, 2009 में लॉस एंजेलेस काउंटी कला संग्रहालय और न्यूयॉर्क के ग्रैंड सेंट्रल टर्मिनल में प्रर्दशित की गयीं. 1998 में सुलैमान आर गुग्गेन्हेइम संग्रहालय और अन्य गुग्गेन्हेइम संग्रहालयों में मोटरसाईकिल की कला प्रदर्शनी "द आर्ट ऑफ़ द मोटरसाइकिल" एक्सिबिशन आयोजित की गयी, हालांकि बीएमडब्लू (BMW) और गुग्गेन्हेइम के बीच वित्तीय रिश्तों को लेकर कई हलकों में आलोचना की गयी।


title: बीएमडब्लू (BMW)

text: 1970 से दक्षिण अफ्रीका में जब प्रिटोरिया के करीब रोसलिन में प्रिएटर मोंटीरडर्स प्लांट खोला गया, तब से यहां बीएमडब्लू (BMW) एसेंबल्ड किया जाता रहा है। 1973 में बीएमडब्लू (BMW) ने कंपनी का अधिग्रहण कर लिया, जो दक्षिण अफ्रीका बीएमडब्लू (BMW) (BMW South Africa) के रूप में जानी गयी और यह जर्मनी के बाहर पहली पूर्ण स्वामित्व वाली बतौर सहायक कंपनी के रूप में स्थापित हुई. तीन अनूठे मॉडल्स जिसे बीएमडब्लू (BMW) मोटरस्पोर्ट ने दक्षिण अफ्रीका बाजार के लिए तैयार किया था, वे हैं: BMW 333i जिसमें बीएमडब्लू (BMW) 3 सीरीज का 6-सिलिंडर 3.2 लीटर इंजन जोड़ा गया; बीएमडब्लू (BMW) 325is को अल्पिना (Alpina) 2.7 लीटर इंजन से और अधिक शक्तिशाली बनाया गया; और E23 M745i जिसमें बीएमडब्लू (BMW) M1 इंजन का इस्तेमाल किया गया।


title: बीएमडब्लू (BMW)

text: अमेरिका के कार निर्माता; मसलन, फोर्ड(Ford) और जीएम(GM) जिन्हें 1980 के दशक में वहां से खदेड़ दिया गया था, वहीं बीएमडब्लू (BMW) ने दक्षिण अफ्रीका में अपना पूरा स्वामित्व बनाए रखा.


title: बीएमडब्लू (BMW)

text: 1994 में रंगभेद की समाप्ति के बाद और आयात शुल्क में कमी के बाद निर्यात बाजार में 3-सीरीज के उत्पादन पर ध्यान केंद्रित करने के लिए बीएमडब्लू (BMW) साउथ अफ्रीका ने 5-सीरीज और 7-सीरिज के स्थानीय उत्पादन को बंद कर दिया. दक्षिण अफ्रीका में बने बीएमडब्लू (BMW) दाहिनी ओर से ड्राइव करने वाली कार जापान, ऑस्ट्रेलिया, न्यूजीलैंड, ब्रिटेन, सिंगापुर और हांगकांग के साथ अफ्रीका के उप-सहारा क्षेत्रों के देशों के बाजारों में अब भी निर्यात की जाती हैं। 1997 के बाद से बीएमडब्लू (BMW) साउथ अफ्रीका बायीं ओ़र से ड्राइव करने वाले वाहनों का उत्पादन ताइवान, संयुक्त राज्य अमेरिका और ईरान सहित दक्षिण अमेरिका में निर्यात के लिए किया।


title: बीएमडब्लू (BMW)

text: बीएमडब्लू (BMW) मैन्यूफैक्चरिंग कंपनी (BMW Manufacturing Co) ने X5 और, अभी हाल ही में USA के दक्षिण कैरोलिना के स्पार्टनबर्ग में X6 का निर्माण किया। X3 के छोटे संस्करण का उत्पादन स्पार्टनबर्ग में 2009-2010 से शुरू होना है।


title: बीएमडब्लू (BMW)

text: बीएमडब्लू (BMW) ने गुड़गांव (राष्ट्रीय राजधानी क्षेत्र) में सहायक बिक्री केंद्र की स्थापना 2006 में की और 2007 की शुरूआत में बीएमडब्लू (BMW) 3 और 5 सीरीज के लिए अत्याधुनिक तकनीक से संयोजन संयंत्र का काम चेन्नई में आरंभ हुआ। जनवरी 2006 में संयंत्र के निर्माण का काम भारतीय रुपए में एक अरब से अधिक राशि के प्रारंभिक निवेश के साथ शुरू किया गया। संयंत्र ने 2007 की पहली तिमाही में पूरी तरह से काम करना शुरू किया और वहां बीएमडब्लू (BMW) 3 सीरीज और बीएमडब्लू 5 सीरीज(BMW 5 Series) के विभिन्न किस्मों का उत्पादन होता है।


title: बीएमडब्लू (BMW)

text: मई 2004 में बीएमडब्लू (BMW) ने पूर्वोत्तर चीन के शेनयांग में ब्रिलियंस चायना ऑटोमोटिव (Brilliance China Automotive) के साथ संयुक्त उद्यम से एक फैक्टरी खोली. कारखाने से सालाना 3 और 5 सीरीज के 30,000 उत्पादन की उम्मीद है। बीएमडब्लू (BMW) ने चीन में एक और कारखाना खोलने की योजना बनायी है, जहां सीरीज 1 का उत्पादन होगा.


title: बीएमडब्लू (BMW)

text: अक्तूबर 2008 में, बीएमडब्लू (BMW) समूह कनाडा मीडियाकॉर्प कनाडा इंक (Mediacorp Canada Inc.) द्वारा बीएमडब्लू (BMW) ग्रुप कनाडा को टोरंटो के बृहत्तर शीर्ष नियोक्ताओं में शामिल किया, जिसकी घोषणा टोरंटो स्टार न्यूज़पेपर ने की.


title: बीएमडब्लू (BMW)

text: बीएमडब्लू X3(BMW) को मैग्ना स्टेयर (Magna Steyr, जो ऑस्ट्रिया के ग्राज़ में कनाडा की एक कंपनी की सहायक है, ने बीएमडब्लू (BMW) के लाइसेंस के तहत बनाया.


title: नेहा कक्कड़

text: नेहा कक्कड़ एक भारतीय पार्श्व गायिका है। इन्होने कई बॉलीवुड फिल्मों में गाने गए हैं। 2006 में कक्कड़ ने भारतीय टेलीविज़न शो "इंडियन आइडल सीजन 2" में हिस्सा लिया था। उनके हिट गानों में कुछ हैं - "सन्नी सन्नी", "मनाली ट्रेंस", "आओ राजा", "धतिंग नाच", "लन्दन ठुमकदा" और "जादू की झप्पी","दिलबर"। नेहा के भाई टोनी कक्कड़ बॉलीवुड संगीतकार हैं।


title: काला सागर

text: काला सागर एक महाद्वीपीय समुद्र है जो दक्षिण-पूर्वी यूरोप, कॉकेशस और अनातोलिया के प्रायद्वीप (तुर्की) से घिरा है। अंध महासागर में यह भूमध्य और एजियन सागरों और विभिन्न जलडमरूमध्यों के माध्यम से जुड़ा हुआ है। इसमें बोस्पोरस की जलसंयोगी मारमरा सागर का नाम उल्लेखनीय है।


title: काला सागर

text: काला सागर, 436,400 वर्ग किलोमीटर क्षेत्रफल का जलाशय है, जिसकी अधिकतम गहराई 2212 मीटर है। इसमें समाहित जल का आयतन लगभग 5,47,000 घन किमी है। काला सागर पश्चिम में बुल्गारिया, रोमानिया, उत्तर-पूर्व में रूस और यूक्रेन, दक्षिण में तुर्की के बीच स्थित है। इसके पूर्व में जॉर्जिया तथा कॉकेशस की पर्वतमालाएँ हैं जो इसे कैस्पियन सागर से अलग करती हैं। पूर्व से पश्चिम की सबसे अधिक लंबाई लगभग 1175 किमी है।


title: काला सागर

text: इस तट के साथ लगे महत्वपूर्ण शहरों में शामिल हैं: कॉस्टैंटा (306000 550000 के एक मेट्रो के साथ), इस्तांबुल (11372613), ओडेसा (1001000), मंगालिया (41153), बुर्गास (229250), वार्ना (357752 416000 के एक मेट्रो के साथ), खेरसॉन (358000), सेवास्टॉपॉल (379200), याल्टा (80552), कर्च (158165), नोवोरोसीस्क (281400), सोची (328809), सूखुमी (43700), नैवोदारी (34669), पोती (47149), बातुमी (121806), ट्रैबज़ॉन (275137), सैमसन (439000) ओर्दू (190143) और जोंगूल्दाक (104276).


title: स्वामी रामसुखदास

text: स्वामी राम सुखदास (१९०४ - ३ जुलाई २००५) भारतवर्ष के अत्यन्त उच्च कोटि के विरले वीतरागी संन्यासी थे। वे गीताप्रेस के तीन कर्णाधारों में से एक थे। अन्य दो हैं- श्री जयदयाल गोयन्दका तथा श्री हनुमान प्रसाद पोद्दार।


title: स्वामी रामसुखदास

text: स्वामी रामसुखदास का जन्म राजस्थान के नागौर जिले के ग्राम माडपुरा में रूघाराम पिडवा के यहाँ सन् 1904 में हुआ। उनकी माता कुनणाँबाई के सहोदर भ्राता सदारामजी रामस्नेही सम्प्रदाय के साधु थे।


title: स्वामी रामसुखदास

text: ४ वर्ष की आयु में ही माताजी ने राम सुखदास को इनके चरणो में भेट कर दिया। किसी समय स्वामी कन्हीराम गाँवचाडी ने आजीवन शिष्य बनाने के लिए आपको मांग लिया। शिक्षा दीक्षा के पश्चात वे सम्प्रदाय का मोह छोडकर विरक्त (संन्यासी) हो गये और उन्होंने गीता के मर्म को साक्षात् किया और अपने प्रवचनो से निरन्तर अमृत वर्षा करने लगे। गीता प्रेस गोरखपुर द्वारा संचालित साहित्य का आप वर्षो तक संचालन करते रहे। आपने सदा परिव्राजक रूपमें सदा गाँव-गाँव, शहरोंमें भ्रमण करते हुए गीताजीका ज्ञान जन-जन तक पहुँचाया और साधु-समाजके लिए एक आदर्श स्थापित किया कि साधु-जीवन कैसे त्यागमय, अपरिग्रही, अनिकेत और जल-कमलवत् होना चाहिए और सदा एक-एक क्षणका सदुपयोग करके लोगोंको अपनेमें न लगाकर सदा भगवान्‌में लगाकर; कोई आश्रम, शिष्य न बनाकर और सदा अमानी रहकर, दूसरोकों मान देकर, द्रव्य-संग्रह, व्यक्तिपूजासे सदा कोसों दूर रहकर, अपने चित्रकी कोई पूजा न करवाकर, लोग भगवान्‌में लगें ऐसा आदर्श स्थापित कर, गंगातट, स्वर्गाश्रम, हृषिकेशमें आषाढ़ कृष्ण द्वादशी वि॰सं॰२०६२ (दि. ३.७.२००५) ब्राह्ममुहूर्त में (3 बजकर 40 मिनिट) भगवद्-धाम पधारे।


title: स्वामी रामसुखदास

text: जी, हाँ । सही-सही बातें ही बतायी जायेगी; क्योंकि हमको यह जानकारी उन (श्रद्धेय स्वामीजी श्रीरामसुखदासजी महाराज) के द्वारा ही मिली है।


title: स्वामी रामसुखदास

text: श्रद्धेय स्वामीजी श्रीरामसुखदासजी महाराज ने अपने रहने के लिये कहीं भी कोई स्थान नहीं बनवाया। आप गाँव गाँव और शहर आदि में जा- जाकर कर लोगों को सत्संग सुनाया करते थे और भिक्षान्न से ही अपना शरीर निर्वाह करते थे।  जहाँ भी रहते थे,उस स्थान को भी अपना नहीं मानते थे।


title: स्वामी रामसुखदास

text: १. वर्तमान समय की आवश्यकताओंको देखते हुए मैं अपने कुछ विचार प्रकट कर रहा हूँ। मैं चाहता हूँ कि अगर कोई व्यक्ति मेरे नामसे इन विचारों, सिद्धान्तोंके विरुद्ध आचरण करता हुआ दिखे तो उसको ऐसाकरनेसे यथाशक्ति रोकनेकी चेष्टा की जाय ।


title: स्वामी रामसुखदास

text: २. मेरे दीक्षागुरुका शरीर शान्त होनेके बाद जब वि० सं० १९८७ में मैंने उनकी बरसी कर ली, तब ऐसा पक्का विचार कर लिया कि अब एक तत्त्वप्राप्तिके सिवाय कुछ नहीं करना है । किसीसे कुछ माँगना नहीं है । रुपयोंको अपने पास न रखना है, न छूना है । अपनी ओरसे कहीं जाना नहीं है, जिसको गरज होगी, वह ले जायगा । इसके बाद मैं गीताप्रेसके संस्थापक सेठजी श्रीजयदयालजी गोयन्दकाके सम्पर्कमें आया । वे मेरी दृष्टिमें भगवत्प्राप्त महापुरुष थे । मेरे जीवन पर उनका विशेष प्रभाव पड़ा ।


title: स्वामी रामसुखदास

text: ३. मैंने किसी भी व्यक्ति, संस्था, आश्रम आदिसे व्यक्तिगत सम्बन्ध नहीं जोड़ा है । यदि किसी हेतुसे सम्बन्ध जोड़ा भी हो, तो वह तात्कालिक था, सदाके लिये नहीं । मैं सदा तत्त्व का अनुयायी रहा हूँ, व्यक्तिका नहीं ।


title: स्वामी रामसुखदास

text: ४. मेरा सदासे यह विचार रहा है कि लोग मुझमें अथवा किसी व्यक्तिविशेषमें न लगकर भगवानमें ही लगें । व्यक्तिपूजाका मैं कड़ा निषेध करता हूँ ।


title: स्वामी रामसुखदास

text: ५. मेरा कोई स्थान, मठ अथवा आश्रम नहीं है । मेरी कोई गद्दी नहीं है और न ही मैंने किसीको अपना शिष्य प्रचारक अथवा उत्तराधिकारी बनाया है । मेरे बाद मेरी पुस्तकें (और रिकार्ड की हुई वाणी) ही साधकोंका मार्ग-दर्शन करेंगी । गीताप्रेसकी पुस्तकोंका प्रचार, गोरक्षा तथा सत्संगका मैं सदैव समर्थक रहा हूँ ।


title: स्वामी रामसुखदास

text: ७. मैं प्रसाद या भेंटरूपसे किसीको माला, दुपट्टा, वस्त्र, कम्बल आदि प्रदान नहीं करता । मैं खुद भिक्षासे ही शरीर-निर्वाह करता हूँ ।


title: स्वामी रामसुखदास

text: १२. जिस पत्र-पत्रिका अथवा स्मारिकामें विज्ञापन छपते हों, उनमें मैं अपना लेख प्रकाशित करने का निषेध करता हूँ । इसी तरह अपनी दूकान, व्यापार आदिके प्रचारके लिये प्रकाशित की जानेवाली सामग्री (कैलेण्डर आदि) में भी मेरा नाम छापनेका मैं निषेध करता हूँ । गीताप्रेसकी पुस्तकोंके प्रचारके सन्दर्भमें यह नियम लागू नहीं है ।


title: स्वामी रामसुखदास

text: १३. मैंने सत्संग (प्रवचन) में ऐसी मर्यादा रखी है कि पुरुष और स्त्रियाँ अलग-अलग बैठें । मेरे आगे थोड़ी दूरतक केवल पुरुष बैठें । पुरुषोंकी व्यवस्था पुरुष और स्त्रियोंकी व्यवस्था स्त्रियाँ ही करें । किसी बातका समर्थन करने अथवा भगवानकी जय बोलनेके समय केवल पुरुष ही अपने हाथ ऊँचे करें, स्त्रियाँ नहीं ।


title: स्वामी रामसुखदास

text: १४. कर्मयोग, ज्ञानयोग और भक्तियोग - तीनोंमें मैं भक्तियोगको सर्वश्रेष्ठ मानता हूँ और परमप्रेमकी प्राप्तिमें ही मानवजीवनकी पूर्णता मानता हूँ ।


title: स्वामी रामसुखदास

text: १५. जो वक्ता अपनेको मेरा अनुयायी अथवा कृपापात्र बताकर लोगों से मान-बड़ाई करवाता है, रुपये लेता है, स्त्रियोंसे सम्पर्क रखता है, भेंट लेता है अथवा वस्तुएँ माँगता है, उसको ठग समझना चाहिये । जो मेरे नामसे रुपये इकट्ठा करता है, वह बड़ा पाप करता है । उसका पाप क्षमा करने योग्य नहीं है ।


title: स्वामी रामसुखदास

text: ऐसे (मेरे विचार) "एक संतकी वसीयत" (प्रकाशक-गीताप्रेस गोरखपुर) नामक पुस्तक (पृष्ठ १२,१३ ) में भी छपे हुए  हैं।


title: स्वामी रामसुखदास

text: इस प्रकार आप एक महान् विलक्षण महापुरुष थे। आप कौन थे? इस विषय में तो स्वयं आप ही जानते हैं , दूसरे नहीं। दूसरे लोग तो अटकलें लगाकर अपनी बुद्धि का परिचय देते हैं।


title: स्वामी रामसुखदास

text: आपने श्री मद् भगवद् गीता पर एक अद्वितीय हिन्दी टीका लिखी है। जिसका कोई अगर मन लगाकर ठीक तरह से अध्ययन करे, तो परमात्मतत्त्व का बोध हो सकता है। गीताजी का रहस्य समझ में आ सकता है। घर परिवार और संसार में रहने की विद्या आ सकती है। सब दुख,चिन्ता, भय आदि सदा- सदा के लिये मिट सकते हैं और आनन्द हो सकता है।


title: स्वामी रामसुखदास

text: इसी प्रकार उनकी "गीता-दर्पण", "गीता-माधुर्य", "साधन-सुधा-सिन्धु," "गृहस्थ में कैसे रहें?" आदि करीब सत्तर अस्सी से भी अधिक पुस्तकें छपी हुई है और उनके सत्संग, प्रवचनों की की हुई लगातार सोलह वर्षों (1990 से 2005 तक ) की ओडियो रिकोर्डिंग है तथा उससे पहले के सत्संग प्रवचनों की भी काफी रिकोर्डिंग है।


title: स्वामी रामसुखदास

text: गीताप्रेस के संस्थापक सेठजी श्री जयदयाल जी गोयन्दका और आपने पुस्तकों तथा सत्संग प्रवचनों के द्वारा दुनियाँ का बङा भारी उपकार किया है । दुनियाँ सदा-सदा के लिये आपकी ऋणी रहेंगी।


title: स्वामी रामसुखदास

text: ( आप दोनों महापुरुषों के प्रथम मिलन का वर्णन तारीख एक अप्रैल उन्नीस सौ इकरानवें (दि.19910401/900 ) के दिन नौ बजेके प्रवचनमें स्वयं 'परम श्रद्धेय स्वामीजी श्री रामसुखदासजी महाराज' ने गीताप्रेस, गोरखपुरमें किया है और दि. 19951205/830 बजेके सत्संगमें भी किया है।


title: स्वामी रामसुखदास

text: आपका कहना है कि परमात्मा की प्राप्ति कठिन नहीं है। परमात्मा की प्राप्ति बङी सुगमता से हो सकती है और बहुत जल्दी, तत्काल हो सकती है। मनुष्य मात्र परमात्मप्राप्ति का जन्मजात अधिकारी है, चाहे कोई कैसा ही क्यों न हो। कम से- कम समय में और मूर्ख से मूर्ख मनुष्य को तथा पापी से पापी मनुष्य को भी परमात्मा की प्राप्ति हो सकती है।


title: स्वामी रामसुखदास

text: जो मनुष्य जहाँ और जिस परिस्थिति में है, वह उसी परिस्थिति में और वहीं परमात्मा की प्राप्ति कर सकता है, कल्याण कर सकता है, मुक्ति पा सकता है। (परिस्थिति आदि बदलने की जरूरत नहीं है)-


title: स्वामी रामसुखदास

text: जिस परमात्मा से सम्पूर्ण प्राणियों की प्रवृत्ति (उत्पत्ति) होती है (और) जिससे यह सम्पूर्ण संसार व्याप्त है, उस परमात्मा का अपने कर्म के द्वारा पूजन करके मनुष्यमात्र सिद्धि को प्राप्त हो जाता है।


title: स्वामी रामसुखदास

text: मेरा आश्रय लेनेवाला भक्त सदा सब कर्म करता हुआ भी मेरी कृपा से शाश्वत अविनाशी पद को प्राप्त हो जाता है।


title: स्वामी रामसुखदास

text: ऐसी अनेक बातें आपने अपने गीता साधक-संजीवनी आदि ग्रंथों में और अपने सत्संग प्रवचनों में बताई है; जो बङी सरल, श्रेष्ठ और शीघ्र भगवत्प्राप्ति करवाने वाली हैं। हमारे को चाहिये कि शीघ्र ही उनसे लाभ ले लें।


title: स्वामी रामसुखदास

text: (भगवत्प्राप्ति के लिये जब कहीं जाने की और साधू बनने की भी जरुरत नहीं है) तब श्रद्धेय स्वामीजी श्रीरामसुखदासजी महाराज साधू क्यों बने?


title: स्वामी रामसुखदास

text: जवाब में श्री स्वामी जी महाराज बोले कि मैं साधू नहीं बना। (मेरी माँ ने साधू बना दिया। आपका माताजी के प्रति बङा आदर भाव था)।


title: स्वामी रामसुखदास

text: आपकी माताजी बङी श्रेष्ठ और भगवान् का भजन करने वाली थी। आप भगवान् के भजन से ही मानव जीवन की सफ़लता मानती थी। आप राम नाम जपती थी। आपको बहुत भजन कण्ठस्थ थे। अनेक संतों की वाणी आती (याद) थी । आप संत- महात्माओं में बङी श्रद्धा भक्ति रखती थी। संत- महात्माओं पर भी असर था कि ये माताजी बङे जानकार हैं। माताजी का गाँव था माडपुरा (जिला नागौर; राजस्थान)।


title: स्वामी रामसुखदास

text: एक बार की बात है कि आपके यहाँ संत श्री जियारामजी महाराज पधारे । सखियों ने आप (माताजी) से भजन गाने के लिये कहा। आपने गाया नहीं। तब किसी ने महाराज से कह दिया कि ये भजन नहीं गा रही है। किसी ने कहा कि ये गावे कैसे ! इनके तो लङका चला हुआ है (शान्त हो गया है। आपके बालक जन्मते थे और शान्त हो जाते थे,ज्यादा जीते नहीं थे) । तब श्री जियाराम जी महाराज ने कहा कि रामजी और देंगे (लङका) । आप तो भजन गाओ। तब आपने भजन गाया।


title: स्वामी रामसुखदास

text: भगवत्कृपा से जब आपके लङका हुआ तो लाकर जियारामजी महाराज को सौंप दिया। महाराज ने कहा कि यह बालक तो आप रखो। अबकी बार बालक होवे तब दे देना। तब उस बालक को माताजी ने अपने पास में रख लिया।


title: स्वामी रामसुखदास

text: उसके बाद (संवत १९५८ में) जियारामजी महाराज परम धाम पधार गये (शरीर छोङ दिया)। फिर दो वर्षों के बाद (संवत १९६० में) माताजी के जब दूसरा बालक हुआ और वो चार वर्ष का हो गया, तब उसको माताजी ने जियारामजी महाराज के बाद वाले संतों को दे दिया, साधू बना दिया। संतों ने इनको अपना शिष्य बना लिया। बालक के जन्म का नाम था सुखदेव। फिर इनका नाम हुआ - श्रद्धेय स्वामीजी श्रीरामसुखदासजी महाराज ।


title: स्वामी रामसुखदास

text: गुरुजनों के प्रति आपका बङा आदर भाव था। उनके कहने से आपने संस्कृत आदि विद्याएँ पढीं और आचार्य तक की परीक्षा भी दी।


title: स्वामी रामसुखदास

text: आपकी रुचि तो बचपन से ही भगवद् भजन करने की थी। आपको भगवान् की बातें अच्छी लगती थी। गीता पढ़ना अच्छा लगता था। बारह वर्ष की अवस्था में ही आपका गीता जी से सम्बन्ध हो गया था। बाद में ध्यान देने पर आपको गीता जी कण्ठस्थ मिली, कण्ठस्थ करनी नहीं पङी। पाठ करते- करते गीता जी याद हो गई थी।


title: स्वामी रामसुखदास

text: आपने गीता- पाठशाला खोल रखी थी और आप लोगों को गीता पढाते थे। कभी-कभी आपके मन में गीता जी के नये- नये ऐसे भाव आते कि जो किसी भी गीता की टीका में देखने को नहीं मिलते। इस प्रकार और भी कई बातें हैं।


title: स्वामी रामसुखदास

text: किसीके देने पर भी आप न रुपये लेते थे और न रुपये अपने पास में रखते थे। रुपयों को छूते भी नहीं थे। किसी वस्तु की आवश्यकता होने पर भी आप किसी से कुछ माँगते नहीं थे। कष्ट उठा लेते थे पर कहते नहीं थे। आप बङा संकोच रखते थे।


title: स्वामी रामसुखदास

text: आप अपनी मान बङाई नहीं करवाते थे। मान दूसरों को देते थे। आप स्वार्थ, अभिमान, कञ्चन, कामिनी आदि के त्यागी थे। आप पुष्पमाला आदि का सत्कार स्वीकार नहीं करते थे। आप वर्षा में भी अपने ऊपर छाता नहीं लगाने देते थे। आप न रुई के बिछोनों पर बैठते थे और न सोते थे। खाट पर भी न बैठते थे और न सोते थे। बुनी हुई कुर्सी पर भी आप नहीं बैठते थे।


title: स्वामी रामसुखदास

text: कहीं पर भी आसन बिछाने से पहले आप उस जगह को कोमलता पूर्वक आसन की ही हवा आदि से झाङकर, वहाँ से सूक्ष्म जीव जन्तुओं को हटाकर बिछाते थे। बिना आसन के बैठते समय भी आप जीव जन्तुओं बचा कर बैठते थे।


title: स्वामी रामसुखदास

text: चलते समय भी आप ध्यान रखते थे कि कहीं कोई जीव जन्तु पैर के नीचे दब कर मर न जाय। आपका बङा कोमल शील स्वभाव था। आपके हृदय में हमेशा परहित बसा रहता था जो दूसरों को भी दिखायी देता था।


title: स्वामी रामसुखदास

text: आप हमेशा जल छान कर ही काम में लेते थे। छने हुए जल को भी चार या छः घंटों के बाद वापस छानते थे; क्योंकि चातुर्मास में चार घंटों के बाद और अन्य समय में छः घंटों के बाद में (छाने हुए जल में भी) जीव पैदा हो जाते हैं। जल में  जीव बहुत छोटे होते हैं, दीखते नहीं। इसलिये आप गाढ़े कपङे को डबल करके जल को छानते थे और सावधानी पूर्वक जीवाणूं करके उन जीवों को जल में छोङते थे। इस प्रकार आप छाने हुए जल को काम में लेते थे । खान, पान, शौच, स्नान आदि सब में आप जल छानकर ही काम में लेते थे।


title: स्वामी रामसुखदास

text: अपने निर्वाह के लिये कमसे- कम आवश्यकता रखते थे। आवश्यकता वाली वस्तुएँ भी सीमित ही रखते थे।  परिस्थिति को अपने अनुसार न बना कर खुद को परिस्थिति के अनुसार बना लेते थे। किसी वस्तु, व्यक्ति आदि की पराधीनता नहीं रखते थे।


title: स्वामी रामसुखदास

text: आपने मिलने वाले जिज्ञासुओं को हमेशा छूट दे रखी थी कि आपके कोई साधन-सम्बन्धी बात पूछनी हो तो मेरे को नींद में से जगाकर भी पूछ सकते हो। लोगों के लिये आप अनेक कष्ट सहते थे, फिर भी उनको जनाते नहीं थे।


title: स्वामी रामसुखदास

text: आप न चेला चेली बनाते थे और न भेंट पूजा स्वीकार करते थे। आप न तो किसी से चरण छुआते थे और न किसी को चरण छूने देते थे। चलते समय पृथ्वी पर जहाँ आपके चरण टिकते , वहाँ की भी चरणरज नहीं लेने देते थे। कभी कोई स्त्री भूल से भी चरण छू लेती तो आप भोजन करना छोङ देते थे। उपवास रख कर उसका प्रायश्चित्त करते थे। आप न तो स्त्री को छूते थे और न स्त्री को छूने देते थे। रास्ते में चलते समय भी ध्यान रखते थे कि उनका स्पर्श न हों। आपके कमरे में स्त्रियों का प्रवेश वर्जित था।


title: स्वामी रामसुखदास

text: स्त्री जाती के प्रति आपका बङा आदर भाव था। आप स्त्रियों पर बङी दया रखते थे। लोगों को समझाते थे कि छोटी बच्ची भी मातृशक्ति है। माता का दर्जा पिता से सौ गुना अधिक है।


title: स्वामी रामसुखदास

text: आप गर्भपात करवाने का भयंकर विरोध करते थे। जिस घर में एक स्त्री ने भी गर्भपात करवा लिया हो, तो आप उस घर का अन्न नहीं लेते थे और जल भी नहीं लेते थे।


title: स्वामी रामसुखदास

text: शास्त्र में गर्भपात को ब्रह्महत्या से भी दुगुना महापाप बताया गया है। आप परिवार- नियोजन, दहेज- प्रथा और विधवा- विवाह आदि का विरोध करते थे।


title: स्वामी रामसुखदास

text: आप गुरु बनाने का भी निषेध करते थे। आपने गौहत्या रोकने की बङी कोशिश की थी। गौरक्षा के लिये आपकी हमेशा कोशिश रही। गाय के सूई लगाकर दुहने को आप बङा पाप मानते थे और इसका  निषेध करते थे।


title: स्वामी रामसुखदास

text: आप कूङे- कचरे के आग लगाने का प्रबल विरोध करते थे। इस आग में असंख्य जीव- जन्तु जिन्दा ही जल जाते हैं, जो बङा भारी पाप है।


title: स्वामी रामसुखदास

text: आप न तो अपना चित्र खिंचवाते थे और न किसी को चित्र खींचने देते थे। कोई चित्र खींच लेता तो उसका कङा विरोध करते थे। खींची हुई फोटो को नष्ट करवा देते थे। आप मनुष्य की फोटो को महत्त्व न देकर भगवान् की फोटो को महत्त्व देते थे और रखने की सलाह देते थे।


title: स्वामी रामसुखदास

text: आप सत्संग को बहुत अधिक महत्त्व देते थे। सत्संग तो मानो आपका जीवन ही था। आप बताते थे कि सत्संग से जितना लाभ होता है उतना एकान्त में रहकर साधन करने से भी नहीं होता।


title: स्वामी रामसुखदास

text: वर्षों तक एकान्त में रहकर साधन करने से भी जो लाभ नहीं होता है, वो लाभ एक बार के सत्संग से हो जाता है ।


title: स्वामी रामसुखदास

text: सत्संग करे और (फिर उसके अनुसार) साधन करे। साधन करे और सत्संग करे। इस प्रकार करने से (जल्दी ही) बहुत बङा लाभ होता है।


title: स्वामी रामसुखदास

text: अन्य साधन करके जो उन्नति की जाती है, वो तो कमाकर धनी बनना है और सत्संग करना है,यह गोद चले जाना है। (किसी धनवान की) गोद जानेवाले को क्या प्रयास करना पङा? कल कँगला और आज धनी। ऐसे सत्संग करने वाले को कमाया हुआ धन मिलता है (अनुभव मिलता है, बिना साधन किये,मुफ्त में सर्वोपरि लाभ मिलता है)।


title: स्वामी रामसुखदास

text: आप जहाँ भी विराजते थे वहाँ नित्य- सत्संग होता था। प्रातः पाँच बजे वाली सत्संग तो यात्रा में भी चलती रहती थी। कभी- कभी यात्रा के कारण गाङी में चल रहे होते और प्रातः पाँच बजे वाली प्रार्थना सत्संग का समय हो जाता तो गाङी में ही प्रार्थना, गीता-पाठ और सत्संग कर लिया जाता था।


title: स्वामी रामसुखदास

text: दिन में भी कई बार सत्संग होता रहता था। सत्संग के बिना ख़ाली दिन आपको पसन्द नहीं था। इस प्रकार बहुत बढ़िया सत्संग चलता रहा। ...


title: स्वामी रामसुखदास

text: अन्त में संवत २०६२, आषाढ़ के कृष्णपक्ष वाली एकादशी की रात्रि में, साढ़े तीन बजे के बाद, गीताभवन ऋषिकेश, गंगातट पर शरीर छोङकर आप परमधाम को पधार गये।


title: स्वामी रामसुखदास

text: वो पुस्तक छपी हुई भी मिलती है तथा "सत्संग संतवाणी" नाम वाले ब्लॉग से नि:शुल्क डाउनलोड भी की जा सकती हैं।


title: स्वामी रामसुखदास

text: जी हाँ, उनकी अन्तिम क्रिया गंगाजी के किनारे की गई थी। दाहक्रिया के बाद दूसरे तीसरे दिन ही गंगाजी इतनी बढ़ी कि वहाँ के चिताभस्म आदि सब अवशेष बहाकर अपने साथ में ले गई। वहाँ की धरती ही बदल गई। मानो गंगाजी भी ऐसे अवसर को पाना चाहती थी। (महापुरुषों के स्नान से गंगाजी भी पवित्र हो जाती है) ।


title: स्वामी रामसुखदास

text: महापुरुषों के वहाँ से प्रस्थान कर जाने पर प्रकृति ने भी अपने नियम बदल दिये। दो वर्षों तक आम के पेङों के आम के फल लगने बन्द हो गये। (ये घटनाएँ अनेक लोगों ने अपनी आँखों से देखी है)। हर साल उन पेङों के इतने आम्रफल लगते थे कि बिक्री आदि के लिये आम ठेके पर दिये जाते थे; परन्तु अबकी बार वैसे लगे ही नहीं। मानो महापुरुषों के वियोग का दुख पेङ- पौधे भी नहीं सह सके। गोस्वामी जी श्री तुलसीदास जी महाराज ने ठीक ही कहा है-


title: चंदावर का युद्ध

text: चंदावर का युद्ध मुहम्मद ग़ोरी और कन्नौज के राजा जयचंद के बीच लड़ा गया जिसमें जयचंद की हार और मृत्यु हुई। चंदावर या चंदवार, वर्तमान फ़िरोज़ाबाद का पूर्ववर्ती नगर था, फ़िरोज़ाबाद वर्तमान में उत्तर प्रदेश में फ़िरोज़ाबाद जिले का मुख्यालय है जो पहले इटावा ज़िले के अंतर्गत आता था।


title: चंदावर का युद्ध

text: गोरी ने पृथ्वीराज चौहान को हराने के पश्चात् 1194 ई. में भारत पर पुन: आक्रमण किया था। उस आक्रमण में ग़ोरी ने पृथ्वीराज के प्रबल प्रतिद्वंदी जयचंद राठौर को चंदावर में पराजित किया। जयचंद कन्नौज का राजा था चंदावर के युद्ध में जयचंद मारा गया था।


title: एक सौ प्रथम संशोधन (भारत का संविधान)

text: भारत में वस्तु एवं सेवा कर विधेयक (Goods and Services Tax Bill या GST Bill) एक बहुचर्चित विधेयक है जिसमें 1 जुलाई 2017 से पूरे देश में एकसमान मूल्य वर्धित कर लगाने का प्रस्ताव है। इस कर को वस्तु एवं सेवा कर (जीएसटी) कहा गया है। यह एक अप्रत्यक्ष कर होगा जो पूरे देश में निर्मित उत्पादों और सेवाओं के विक्रय एवं उपभोग पर लागू होगा। 03 अगस्त 2016 को राज्यसभा में यह बिल पारित हो गया।


title: एक सौ प्रथम संशोधन (भारत का संविधान)

text: वस्तु एवं सेवा कर भारत की सबसे महत्वाकांक्षी अप्रत्यक्ष कर सुधार योजना है, जिसका उद्देश्य राज्यों के बीच वित्तीय बाधाओं को दूर करके एक समान बाजार को बांध कर रखना है। यह संपूर्ण भारत में वस्तुओं और सेवाओं पर लगाया जाने वाला एकल राष्ट्रीय एकसमान कर है। वर्तमान में अप्रत्यक्ष कर प्रणाली, आपूर्ति श्रृंखला के विभिन्न स्तरों पर केंद्र और राज्यों द्वारा लगाये जाने वाले बहु-स्तरीय करों में फंसी हुई है, जैसे आबकारी कर, चुंगी, केंद्रीय बिक्री कर (सीएसटी) और मूल्य वर्धित कर इत्यादि। जीएसटी में ये सभी कर एक एकल शासन के तहत सम्मिलित हो जायेंगे।.


title: एक सौ प्रथम संशोधन (भारत का संविधान)

text: जीएसटी के अंतर्गत तीन प्रकार के अलग अलग कर लगाये जायेंगे| राज्य के अंतर्गत की गयी सप्लाई पर केंद्रीय जीएसटी (सिजीएसटी) और राज्य जीएसटी (एसजीएसटी) लगाया जाएगा तथा राज्य के बाहर की गयी सप्लाई पर आईजीएसटी लगाया जाएगा|


title: एक सौ प्रथम संशोधन (भारत का संविधान)

text: यदि अपनाया गया, तो जीएसटी विसंगतियों को दूर करके कर प्रशासन को अत्यंत सरल बना देगा। केंद्र और राज्य वस्तुओं और सेवाओं पर समान दरों पर कर अधिरोपित करेंगे। उदाहरणार्थ, यदि किसी वस्तु पर 20 प्रतिशत मान्य दर है, तो केंद्र और राज्य दोनों 10-10 प्रतिशत कर संग्रहित करेंगे। आगम को वित्त आयोग द्वारा सुझाये गए न्यागमन सूत्र के अनुसार साझा किया जायेगा।


title: ज़ैतून

text: ज़ैतून अँग्रेजी नाम ओलिव (olive), वानस्पतिक नाम 'ओलेआ एउरोपैआ', (Olea europaea); प्रजाति ओलिया, जाति थूरोपिया; कुल ओलियेसी; एक वृक्ष है, जिसका उत्पत्तिस्थान पश्चिम एशिया है। यह प्रसिद्ध है कि यूनान के ऐटिका (एथेंस) प्रांत की पहाड़ियों में, चूनेदार चट्टानों द्वारा बनी हुई मिट्टी में, ज़ैतून के वृक्ष सर्वप्रथम पैदा किए गए। ये अब भूमध्य सागर के आस-पास के देशों, जैसे स्पेन, पुर्तगाल, ट्यूनीशिया और टर्की आदि में भली भाँति पैदा किए जाते हैं। यूनान के पर्वतीय प्रांतों में ज़ैतून की खेती व्यापारिक अभिप्राय से की जाती है। अफ्रीका के केप उपनिवेश, चीन तथा न्यूज़ीलैंड में भी इसकी खेती सफलता पूर्वक की जाती है। अमरीका के कैलिफोर्निया प्रांत में ज़ैतून के बाग लगाए गए हैं।


title: ज़ैतून

text: यूरोप में ज़ैतून के दो प्रकार के वृक्ष पाए जाते हैं। एक जंगली काँटेदार और दूसरा बिना काँटे का होता है। जंगली वृक्ष छोटा या झाड़ी की भाँति होता है और उसकी डालियों पर काँटे होते हैं। पत्तियाँ विपरीत, दीर्घवत् और नुकीली होती हैं। इसके पुष्प सफेद होते हैं तथा प्रत्येक पुष्प में चार विदरित बाह्यदलपुंज (calyx) तथा दलपुंज (corolla), दो पुंकेसर तथा द्विशाख वर्तिंकाग्र (stigma) होते हैं। बागों में लगाए गए वृक्ष ऊँचे, सुगठित और बिना काँटे के होते हैं। इनकी कई किस्में हैं। इस वृक्ष के फल से व्यापारिक महत्व का तेल प्राप्त किया जाता है। इसके फल में सूखे पदार्थ के आधार पर 50 से 60 प्रति शत तक तेल रहता है। इसे भली भाँति कुचल कर, दबाकर या दाबक से तेल निकालते हैं। फल का अचार बनाया जाता है। ये तिक्त होते हैं। नमक के पानी मे फल का रखने स तिक्तता दूर हो जाती है।


title: ज़ैतून

text: ज़ैतून के नए पौधे कलम द्वारा प्राप्त किए जाते हैं। प्रौढ़ डालियों के 6 इंच के टुकड़े काट कर अक्टूबर या रवरी में कर्तन (Cutting) लगाते हैं। जब जड़ें निकल आती हैं तब उन्हें रोपण क्यारी में लगा देते हैं। दो वर्ष बाद स्थायी स्थान में 30-40 फुट की दूरी पर लगा कर बाग तैयार करते हैं। 5 वर्ष बाद वृक्ष फल देने लगते हैं। सर्वाधिक फल 15-20 वर्ष की अवस्था होने पर ही प्राप्त होते हैं। प्रति वर्ष वृक्षों की डालियों की कटाई-छँटाई की जाती है। नाइट्रोजन की खाद इसके लिय सबसे उपयोगी है।


title: चटगांव विद्रोह

text: 18 अप्रैल 1930 को भारत के महान क्रान्तिकारी सूर्य सेन के नेतृत्व में सशस्त्र भारतीय स्वतंत्रता सेनानियों द्वारा चटगांव (अब बांग्लादेश में) में पुलिस और सहायक बलों के शस्त्रागार पर छापा मार कर उसे लूटने का प्रयास किया गया था। इसे चटगांव शस्त्रागार छापा या चटगांव विद्रोह के नाम से जाना जाता है।


title: चटगांव विद्रोह

text: सभी छापेमार, क्रांतिकारी समूहों के सदस्य थे, जिन्होंने ब्रिटिश औपनिवेशिक शासन से भारत की स्वतंत्रता हासिल करने के साधनों के रूप में सशस्त्र विद्रोह का पक्ष लिया था। वे आयरलैंड के 1916 ईस्टर राइजिंग से प्रेरित थे और सूर्य सेन के नेतृत्व में थे। हालांकि, वे सोवियत रूस के कम्युनिस्ट विचारधारा से भी प्रभावित थे। बाद में इनमें से कई क्रांतिकारी कम्युनिस्ट बन गए। इस समूह में गणेश घोष, लोकेनाथ बाल, अंबिका चक्रवर्ती, हरिगोपाल बाल (तेग्रा), अनंत सिंह, आनंद प्रसाद गुप्ता, त्रिपुरा सेन, बिधुभूषण भट्टाचार्य, प्रीतिलाता वद्देदार, कल्पना दत्ता, हिमांशु सेन, बिनोद बिहारी चौधरी, सुबोध रॉय और मोनोरंजन भट्टाचार्य आदि शामिल थे।


title: चटगांव विद्रोह

text: सेन ने चटगांव के दो मुख्य शस्त्रागार लूटने, टेलीग्राफ और टेलीफोन कार्यालय को नष्ट करने और यूरोपीय क्लब के सदस्यों, जिनमें से अधिकांश सरकारी या सैन्य अधिकारी थे जो भारत में ब्रिटिश राज को बनाए रखने में शामिल थे, को बंधक बनाने की योजना बनाई थी। आग्नेयास्त्रों के खुदरा विक्रेताओं पर भी हमला किया जाने की योजना थी, इसके अलावा कलकत्ता से चटगांव को अलग करने के लिए रेल और संचार लाइनों को काटना था। चटगांव के सरकारी बैंकों को लुटकर आगे के विद्रोह के लिए धन इकट्ठा किया जाना था, और विभिन्न जेल में बन्द क्रांतिकारियों को मुक्त कराना था।


title: चटगांव विद्रोह

text: 18 अप्रैल 1930, 10 बजे रात को योजना क्रियान्वित की गई। गणेश घोष की अगुआई में क्रांतिकारियों के एक समूह ने पुलिस शस्त्रागार (दंपारा में पुलिस लाइन में) कब्जा कर लिया, जबकि लोकेनाथ बाल के नेतृत्व में दस पुरुषों के एक समूह ने सहायक बल सेना (अब पुराना सर्किट हाउस) कब्जे मे ले लिया। भारतीय रिपब्लिकन सेना, चटगांव शाखा के नाम पर किए गए इस हमले में करीब 65 लोगों ने हिस्सा लिया था। इन लोगो ने गोला बारूद का पता लगाने में असफल रहे, हालांकि टेलीफोन और टेलीग्राफ तारों को काटने और ट्रेन की गतिविधियों में बाधा डालने में सफल रहे।


title: चटगांव विद्रोह

text: लगभग 16 लोगों के एक समूह ने यूरोपीय क्लब के मुख्यालय (पहाड़ली में, अब शाहजहां फील्ड के बगल में रेलवे कार्यालय) पर कब्जा कर लिया, लेकिन गुड फ्राइडे होने के कारण, वहाँ केवल कुछ सदस्य ही मौजूद थे। स्थिति को भांपते हुए, यूरोपियनों ने अलार्म बजा कर सैनिकों को सूचित कर दिया, जिसकी क्रांतिकारियों ने की अपेक्षा नहीं की थी। छापे के बाद, सभी क्रांतिकारी पुलिस शस्त्रागार के बाहर इकट्ठा हुए, जहां सेन ने सैन्य सलाम लिया, और राष्ट्रीय ध्वज फहराया और एक अस्थायी क्रांतिकारी सरकार की घोषणा की। क्रांतिकारियों ने तड़के ही चटगांव शहर छोड़ दिया और छिपने के लिए एक सुरक्षित जगह की तलाश में चटगांव पहाड़ी श्रृंखला की ओर बढ़ गये।


title: चटगांव विद्रोह

text: गणेश घोष, अनंत सिंह, किशोर आनंद गुप्ता और जीबन घोषाल सहित कुछ अन्य सदस्य दूसरी ओर निकल गये, और फेनी रेलवे स्टेशन पर लगभग गिरफ्तार होने वाले थे लेकिन वे भागने में कामयाब रहे। बाद में वे चंदनगर के एक घर में छिप कर रहने लगे।


title: चटगांव विद्रोह

text: कुछ दिनों की सरगर्मी के बाद, पुलिस ने कुछ क्रांतिकारियों का पता लगा लिया। 22 अप्रैल 1930 की दोपहर को चटगांव छावनी के पास जलालाबाद पहाड़ियों में आश्रय लिये हुए क्रांतिकारियों को कई हज़ार सैनिकों ने घेर लिया।


title: चटगांव विद्रोह

text: वहां हुई गोलीबारी में 80 से ज्यादा सैनिक और 12 क्रांतिकारियों की मौत हो गई। सेन ने अपने लोगों को छोटे समूहों में बाट कर पड़ोसी गांवों में फैला दिया और उनमें से कुछ बच निकले। कुछ कलकत्ता चले गए जबकि कुछ गिरफ्तार कर लिए गए। इस घटना के प्रतिरोध पर क्रांतिकारियों को पकड़ने के लिये एक तीव्र छापेमारी शुरू हुई। अनंत सिंह चन्दननगर में अपने छिपे हुए स्थान से कलकत्ता आकर आत्मसमर्पण कर दिया ताकि वे चटगांव विद्रोह में पकड़े गये युवा किशोरों के साथ रह सके। कुछ महीने बाद, पुलिस आयुक्त चार्ल्स टेगार्ट छुपे हुए क्रांतिकारियो के स्थान के घेर लिया और गोलीबारी में, जीबन घोषाल की मृत्यु हो गई।


title: चटगांव विद्रोह

text: कुछ क्रांतिकारियों ने पुनर्गठन होने में कामयाब रहे। 24 सितंबर 1932 को, प्रितिला वद्देदार की अगुवाई में देबी प्रसाद गुप्ता, मनोरंजन सेन, रजत सेन, स्वदेश रॉय, फनेंद्र नंदी और सुबोध चौधरी ने पून: यूरोपीय क्लब पर हमला कर दिया जिसमें एक महिला की मौत हो गई। लेकिन इस योजना का उलटा असर हुआ और पुलिस ने फरारों की खोज कर ली। कलारपोल मे हुए मुठभेड़ में देब गुप्ता, मनोरंजन सेन, रजत सेन और स्वदेशंजन रे की मौत हो गई, जबकि अन्य दो, सुबोध और फनी घायल हो गए और गिरफ्तार किए गए थे। 1930-32 के दौरान, अलग-अलग घटनाओं में क्रांतिकारियों द्वारा 22 अधिकारियों और 220 अन्य लोगों की मौत हो गई थी। देवी प्रसाद गुप्ता के भाई को आजीवन निर्वासन की सजा सुनाई गई थी।


title: चटगांव विद्रोह

text: जनवरी 1932 में विद्रोह के दौरान और बाद में गिरफ्तार किए गए लोगों पर बड़े पैमाने पर मुकदमा चलाया गया और 1 मार्च 1932 को निर्णय दिया गया। प्रतिवादीयों में से 12 लोगों को अजीवन निर्वासन की सजा सुनाई गई, दो को तीन साल की जेल की सजा मिली और शेष 32 व्यक्तियों को बरी कर दिया गया। 12 अजीवन निर्वासन दिये गये क्रांतिकारियों को अंडमान भेज दिया गया, उनमें गणेश घोष, लोकेनाथ बाल, (1932 में) सोलह वर्षीय आनन्द गुप्ता और अनन्त सिंह आदि शामिल थे।


title: चटगांव विद्रोह

text: समूह के अंदरूनी सूत्र के मुखबरी के बाद 16 फरवरी 1933 को "मास्टरदा" सूर्य सेन को गिरफ्तार कर लिया गया, तब चटगांव क्रांतिकारी समूह को घातक झटका लगा। इनाम के पैसे अथवा ईर्ष्या या दोनों के लिए, नेत्रा सेन ने ब्रिटिश सरकार से कहा कि सूर्य सेन उनके घर पर था। लेकिन इससे पहले नेत्र सेन इनाम के 10,000 रुपये ले पाता, क्रांतिकारियों ने उसे मार दिया।


title: चटगांव विद्रोह

text: जेल में अमानवीय यातना के बाद 12 जनवरी 1934 को तारेश्वर दस्तीदार के साथ सूर्य सेन को ब्रिटिश प्रशासन ने फांसी दे दी।


title: चटगांव विद्रोह

text: 1949 में चटगांव शस्त्रागार छापे पर एक बंगाली फिल्म "चट्टाग्राम आस्ट्रगर लुनथन" बनाया गया था। निर्मल चौधरी द्वारा इसका निर्देशन किया गया था।


title: चटगांव विद्रोह

text: चटगांव शस्त्रागार हमले पर एक हिंदी फिल्म, "खेलें हम जी जान से" (2010) भी बनाई गई थी। इसे आशुतोष गोवारिकर द्वारा निर्देशित किया गया था और मुख्य किरदार में अभिषेक बच्चन और दीपिका पादुकोण ने अभिनय किया था। यह मानिनी चटर्जी द्वारा लिखित "डू एंड डाई: द चटगांव विद्रोह 1930-34" पुस्तक पर आधारित थी।


title: चटगांव विद्रोह

text: 2010 में एक और फिल्म, "चिट्टागोंग" बनाई गई और अक्टूबर 2012 में प्रदर्शित की गई थी। यह नासा के एक पूर्व वैज्ञानिक डॉ. बेदब्राता पैन द्वारा निर्देशित किया गया था, उन्होंने इस फिल्म को बनाने के लिए नासा से इस्तीफा दे दिया था। मनोज वाजपेयी मुख्य अभिनेता थे जिन्होंनेसूर्य सेन की भूमिका निभाई थी। इसके अलावा नवाजुद्दीन सिद्दीकी भी अन्य भूमिका में नजर आए।।


title: बावड़ी

text: बावड़ी या बावली उन सीढ़ीदार कुँओं , तालाबों या कुण्डो को कहते हैं जिन के जल तक सीढ़ियों के सहारे आसानी से पहुँचा जा सकता है। भारत में बावड़ियों के निर्माण और उपयोग का लम्बा इतिहास है। कन्नड़ में बावड़ियों को 'कल्याणी' या पुष्करणी, मराठी में 'बारव' तथा गुजराती में 'वाव' कहते हैं। संस्कृत के प्राचीन साहित्य में इसके कई नाम हैं, एक नाम है-वापी। इनका एक प्राचीन नाम 'दीर्घा' भी था- जो बाद में 'गैलरी' के अर्थ में प्रयुक्त होने लगा। वापिका, कर्कन्धु, शकन्धु आदि भी इसी के संस्कृत नाम हैं।


title: बावड़ी

text: जल प्रबन्धन की परम्परा प्राचीन काल से हैं। हड़प्पा नगर में खुदाई के दौरान जल संचयन प्रबन्धन व्यवस्था होने की जानकारी मिलती है। प्राचीन अभिलेखों में भी जल प्रबन्धन का पता चलता है। पूर्व मध्यकाल और मध्यकाल में भी जल सरंक्षण परम्परा विकसित थी। पौराणिक ग्रन्थों में तथा जैन बौद्ध साहित्य में नहरों, तालाबों, बाधों, कुओं बावडियों और झीलों का विवरण मिलता है। कौटिल्य के अर्थशास्त्र में जल प्रबन्धन का उल्लेख मिलता है। चन्द्रगुप्त मौर्य के जूनागढ़ अभिलेख में सुदर्शन झील और कुछ वापियों के निर्माण का विवरण प्राप्त है। इस तरह भारत में जल संसाधन की उपलब्धता एवं प्राप्ति की दृष्टि से काफी विषमताएँ मिलती हैं, अतः जल संसाधन की उपलब्धता के अनुसार ही जल संसाधन की प्रणालियाँ विकसित होती हैं। बावड़ियां हमारी प्राचीन जल संरक्षण प्रणाली का आधार रही हैं- प्राचीन काल, पूर्वमध्यकाल एवं मध्यकाल सभी में बावडि़यों के बनाये जाने की जानकारी मिलती है। दूर से देखने पर ये तलघर के रूप में बनी किसी बहुमंजिला हवेली जैसी दृष्टिगत होती हैं।


title: बावड़ी

text: बावड़ियों को सर्वप्रथम हिन्दुओं द्वारा (जनोपयोगी शिल्पकला के रूप में) विकसित किया गया और उसके पश्चात मुस्लिम शासकों ने भी इसे अपनाया। बावड़ी-निर्माण की परम्परा कम से कम छठी शताब्दी में गुजरात के दक्षिण-पश्चिमी भाग में आरम्भ हो चुकी थी। धीरे-धीरे ऐसे कई निर्माण-कार्य उत्तर की ओर विस्तार करते हुए राजस्थान में बढ़े। अपनी पुस्तक 'राजस्थान की रजत बूँदें' (प्रकाशक: गाँधी शांति प्रतिष्ठान, नई दिल्ली) में अनुपम मिश्र ने राजस्थान की बावड़ियों के इतिहास, शिल्प-पक्ष और इनकी सामाजिक-उपयोगिता पर विस्तृत प्रकाश डाला है। बावड़ी-निर्माण का यह कार्य ११वीं से १६वीं शताब्दी में अपने पूर्ण चरम पर रहा।


title: बावड़ी

text: अपराजितापृच्छा, राजवल्लभ , शिल्प मंडन, समरांगण सूत्रधार , वास्तुसार और रूपमंडन जैसे अनेक कालजयी वास्तुग्रंथों में वापियों के निर्माण का महत्व, उसके तकनीकी नापजोख, निर्माण के प्रकार, उपयोग और वास्तु पर अनगिनत पृष्ठ लिखे गए हैं।


title: बावड़ी

text: बावड़ियाँ सुरक्षा के लिए ढकी हुई भी हो सकती हैं, खुली भी पर स्थापत्य और उपयोगिता की दृष्टि से दोनों ही तरह की बावड़ियाँ महत्वपूर्ण हैं। राजस्थान की चाँद बावड़ी और गुजरात में अडालज की बावड़ी इसके महत्वपूर्ण उदाहरणों में से हैं।


title: बावड़ी

text: बावडियों के परिसर में तरह तरह की तिबारियां, अलग अलग आकर प्रकार के कमरे, संपर्क-दालान, दीर्घाएं, मंदिर आदि अनेक प्रकार के निर्माण किये जाते थे क्यों कि बावड़ी केवल जल के उपयोग की चीज़ नहीं सामाजिक और सांस्कृतिक जीवन का लगभग केंद्र भी होती थी, यहाँ पूजा-अर्चना भी की जा सकती थी, ब्याह-शादी और गोठ-ज्योनार (आज जिसे पिकनिक कहते हैं) भी | दूर से आने वाले यात्री यहाँ बनी धर्मशालाओं में रुक सकते थे।


title: बावड़ी

text: वास्तुशास्त्र के अनुसार बावड़ियां चतुष्टकोणीय, वर्तुल, गोल या दीर्घ प्रकारों की हो सकती हैं। इनके प्रवेश से मध्य भाग तक ईटों अथवा पत्थरों से पक्का और ठोस निर्माण होता है जिसके ठीक नीचे जल होता है जो प्रायः किसी भूगर्भीय निरंतर प्रवाहित जलस्रोत से जुड़ा होता है। आंगन से प्रथम तल तक सीढ़ियों, स्तंभों, छतरियों तथा मेहराबों आदि का निर्माण होता है। एक या अधिक मंजिल में निर्मित बावड़ियों में अनेकानेक दरवाजे, सीढ़ियाँ, दीवारें तथा आलिए आदि बने होते हैं जिनमें बेलबूटों, झरोखों, मेहराब एवं जल देवताओं का अंकन होता है। जल देवताओं में अधिकांशत कश्यप, मकर, भूदेवी, वराड़, गंगा, विष्णु और दशावतार आदि का चित्रण किया जाता है। पर इन पर उत्कीर्ण कई स्थानीय देवी देवता भी देखे जाते हैं।


title: बावड़ी

text: जी हाँ दौसा की चाँद बावड़ी की तरह ये बावड़ी भी कहते है कि एक रात में ही बनी थी। इतना ही नहीं ये भी कहते है कि चाँद बावड़ी , आलूदा की बावड़ी और भांडारेज की बावड़ी तीनो को ही एक रात में बनाया गया और ये तीनो सुरंग से एक-दूसरे से जुड़ी हैं।


title: बावड़ी

text: 'चाँद बावड़ी' का निर्माण ९वीं शताब्दी में आभानेरी के संस्थापक राजा चंद्र ने कराया था। राजस्थान में यह दौसा जिले की बाँदीकुई तहसील के आभानेरी नामक ग्राम में स्थित है। बावड़ी १०० फीट गहरी है। इस बाव़डी के तीन तरफ सोपान और विश्राम घाट बने हुए हैं। इस बावड़ी की स्थापत्य कला अद्भुत है। यह भारत की सबसे बड़ी और गहरी बावड़ियों में से एक है। इसमें ३५०० सीढ़ियां हैं। चाँद बावडी के ही समय बनी दूसरी बावड़ी है- भांडारेज की बावड़ी, जो जयपुर-भरतपुर राजमार्ग पर ग्राम भांडारेज में स्थित है। यह दर्शनीय वापी भी बहुमंजिला है और राजस्थान सरकार का संरक्षित स्मारक है।


title: बावड़ी

text: टोंक जिले में टोडारायसिंह की 'रानी जी की बावडी' और बूंदी में 'हाडी रानी की बावडी' राजस्थान की विशालतर बावडियों में से हैं।


title: बावड़ी

text: बून्‍दी शहर के मध्‍य में स्थित रानी जी की बावडी की गणना एशिया की सर्वश्रेष्‍ठ बावडियों में की जाती है। इस अनुपम बावडी का निर्माण राव राजा अनिरूद्व सिंह की रानी नाथावती ने करवाया था। कलात्‍मक बावडी में प्रवेश के लिए तीन द्वार है। बावडी के जल-तल तक पहुचने के लिए सौ से अधिक सीढियां उतरनी होती हैं। कलात्‍मक रानी जी की बावडी उत्‍तर मध्‍य युग की देन है। बावडी के जीर्णोद्वार और चारों ओर एक उद्यान विकसित होने से इसका महत्‍व बढ गया है। हाल ही में रानी जी की बावडी को एशिया की सर्वश्रेष्‍ठ बावडियो में शामिल किया गया है। इसमें झरोखों, मेहराबों जल-देवताओं का अंकन किया गया है। संरक्षित स्मारक के रूप में वर्तमान में रानी जी की बावडी संरक्षण का जिम्‍मा भारतीय पुरातत्‍व सर्वेक्षण विभाग के पास है।


title: बावड़ी

text: श्री कृष्ण के ब्रज में आज भी आधा दर्जन बड़ी बावड़ियाँ हैं। लखनऊ के बाड़ा इमामबाड़ा में 5 मंजिला बावड़ी है। शाही हमाम नाम से प्रसिद्ध इस बावड़ी की तीन मंजिलें आज भी पानी में डूबी रहती हैं। किस्सा तो यह भी है कि हजरत निजामुद्दीन औलिया दरगाह में एक ऐसी बावड़ी भी है जिसके पानी से दीये जल उठे थे। सात सौ साल पहले जब गयासुद्दीन तुगलक तुगलकाबाद के निर्माण में व्यस्त था तब श्रमिक हजरत निजामुद्दीन के लिए काम करते थे। तुगलक ने तब तेल की बिक्री रोक दी तो श्रमिकों ने तेल की जगह पानी से दीये जलाए और बावड़ी का निर्माण किया। अब लोग मानते हैं कि इस पानी से मर्ज दूर होते हैं। माना जाता है कि मंदसौर के पास भादवा माता की बावड़ी में नहाने से लकवा दूर हो जाता है।


title: बावड़ी

text: सवाई माधोपुर की एक बावडी भी चर्मरोग ठीक करने में सहायक है क्योंकि इसके भूगर्भीय जल में कई उपयोगी औषधियां कुदरती तौर पर बताई गयी हैं।


title: बावड़ी

text: जून 2014 में गुजरात के पाटण में स्थित रानी की वाव को यूनेस्को द्वारा विश्व धरोहर सूची में शामिल कर लिया गया। यूनेस्को ने इसे तकनीकी विकास का एक ऐसा उत्कृष्ट उदाहरण मानते हुए मान्यता प्रदान की है जिसमें जल-प्रबंधन की बेहतर व्यवस्था और भूमिगत जल का इस्तेमाल इस खूबी के साथ किया गया है कि व्यवस्था के साथ इसमें एक सौंदर्य भी झलकता है। रानी की वाव समस्त विश्व में ऐसी इकलौती बावली है जो विश्व धरोहर सूची में शामिल हुई है जो इस बात का सबूत है कि प्राचीन भारत में जल-प्रबंधन की व्यवस्था कितनी बेहतरीन थी।


title: बावड़ी

text: सुप्रसिद्ध इतिहासकार डॉ॰ गोपीनाथ शर्मा ने एक बावडी शिलालेख के बारे में लिखा है- "Burda Inscription of Rupadevi of 1283 AD"| "यह शिलालेख "बुद्धपद्र (बुरडा) गाँव" की एक बावड़ी में लगा हुआ था, जहाँ से उसे जोधपुर के दरबार हाल में लाकर सुरक्षित किया गया है | यह संस्कृत पद्य का 19 पंक्तियों का लेख पत्थर पर उत्कीर्ण है| प्रारंभ में कृष्ण की स्तुति की गयी है।... 18 -19 वीं पंक्तियों में वि॰सं॰ 1340 सोमवार ज्येष्ठ कृष्ण सप्तमी को "रूपादेवी द्वारा बनवाई गयी बावड़ी की प्रतिष्ठा" का उल्लेख है|.. यह उल्लेखनीय है कि उस समय राजा की भांति सामंत परिवार की स्त्रियाँ भी जनहित संपादन के लिए बावड़ियाँ बनावती थीं और उस निर्माण को एक सामाजिक तथा धार्मिक महत्व दिया जाता था|"


title: बावड़ी

text: अवरा। अपराजिता च रम्या रमणीया सुप्रभा च चरमा पुनः सर्वतोभद्राः। एताः सर्वा रत्नतट्यो लक्षयोजनप्रमिताः पूर्वदिग्भागादितो ज्ञातव्याः।। ९७०।।


title: बावड़ी

text: अनन्तरं तासां वापीनां स्वरूपमाह—सव्वे समचउरस्सा टंकुक्किण्णा सहस्समोगाढ़ा। वेदियचउवण्णजुदा जलयरउम्मुकजलपुण्णा।। ९७१।।


title: बावड़ी

text: सव्वे। ताः सर्वाः समचतुरस्राष्टज्रेत्कीर्णाः सहस्रयोजनावगाधाः वेदिकाभिश्चतुर्वनैश्च युक्ताः जलचरोन्मुक्तजलपूर्णाः स्युः।। ९७१।।


title: बावड़ी

text: अथ तद्वापीनां वनस्वरूपमाह—वावीणं पुव्वादिसु असोयसत्तच्छदं च चंपवणं। चूदवणं च कमेण य सगवावीदीहदलवासा।। ९७२।।


title: बावड़ी

text: गाथार्थ :— पूर्वादि चारों दिशाओं में क्रमशः नन्दा, नन्दवती, नन्दोत्तरा, नन्दिषेणा, अरजा, विरजा, गतशोका, वीतशोका, विजया, वैजयन्ती, जयन्ती, अपराजिता, रम्या, रमणीया, सुप्रभा और सर्वतोभद्रा रत्नमय तट से युक्त ये सर्व वापिकाएँ एक लाख योजन प्रमाण वाली हैं।। ९६९-९७०।।


title: बावड़ी

text: विशेषार्थ :— नन्दीश्वर द्वीप की पूर्व दिशा में नन्दा, नन्दवती, नन्दोत्तरा और नन्दिषेणा ये चार वापिकाएँ हैं। दक्षिण दिशा में अरजा, विरजा, गतशोका और वीतशोका; पश्चिम दिशा में विजया, वैजयन्ती, जयन्ती और अपराजिता तथा उत्तर दिशा में रम्या, रमणीया, सुप्रभा और सर्वतोभद्रा ये चार वापिकाएँ हैं। इन सब वापिकाओं के तट रत्नमय हैं तथा ये १००००० योजन प्रमाण वाली हैं।


title: बावड़ी

text: गाथार्थ :— वे सर्व वापिकाएँ समचतुरस्र, टज्रेत्कीर्ण, एक हजार योजन अवगाह युक्त, चार-चार वनों से सहित, जलचर जीवों से रहित और जल से परिपूर्ण हैं।। ९७१।।


title: बावड़ी

text: विशेषार्थ :— वे सर्व वापिकाएँ एक लाख योजन लम्बी और एक लाख योजन चौड़ी अर्थात् समचतुरस्र आकार वाली हैं। टज्रेत्कीर्ण अर्थात् ऊपर नीचे एक सदृश हैं। उनकी गहराई १००० योजन प्रमाण है, ये वेदिकाएँ चारों दिशाओं में एक-एक वन अर्थात् प्रत्येक चार-चार वनों से संयुक्त हैं। ये जलचर जीवों से रहित और जल से परिपूर्ण हैं। अब उन वापिकाओं के वनों का स्वरूप कहते हैं—


title: बावड़ी

text: गाथार्थ :— उन वापिकाओं की पूर्वादि दिशाओं में क्रमशः अपनी वापी की दीर्घता के सदृश लम्बे (१००००० यो०) और लम्बाई के अर्धप्रमाण चौड़े (५०००० यो०) अशोक, सप्तच्छद, चम्पक और आम्र के वन हैं।। ९७२।।


title: बावड़ी

text: आस्था से अलग वैज्ञानिक दृष्टिकोण यह कि बावड़ी के प्रतिपुण्य और अमरता का भाव जगा कर जल संचय के लिए लोक मानस तैयार किया गया। लोक ने बावड़ी को किस्सों, कहावतों और गोदने में शामिल कर जनसंचार के माध्यम के रूप में अपना लिया।


title: जठरांत्ररोगविज्ञान

text: जठरांत्ररोगविज्ञान (Gastroenterology) चिकित्सा शास्त्र का वह विभाग है जो पाचन तंत्र तथा उससे सम्बन्धित रोगों पर केंद्रित है। इस शब्द की उत्पत्ति प्राचीन ग्रीक शब्द gastros (उदर), enteron (आँत) एवं logos (शास्त्र) से हुई है।


title: जठरांत्ररोगविज्ञान

text: जठरांत्ररोगविज्ञान पोषण नाल (alimentary canal) से सम्बन्धित मुख से गुदाद्वार तक के सारे अंगों और उनके रोगों पर केन्द्रित है। इससे सम्बन्धित चिकित्सक जठरांत्ररोगविज्ञानी (gastroenterologists) कहलाते हैं।


title: जठरांत्ररोगविज्ञान

text: पाचकतंत्र बृहत् तंत्र है, जो मुँह से लेकर गुहा तक फैला हुआ है। इसमें कितने ही भाग हैं और प्रत्येक भाग में कई प्रकार के रोग हो सकते हैं। यहाँ उन सभी का वर्णन संभव नहीं है। केवल मुख्य रोगों का संक्षेप में उल्लेख नीचे किया जा रहा है।


title: जठरांत्ररोगविज्ञान

text: प्राय: दाँत में खुड़रा (caries), मसूड़ों में पायरिया, नासाविवरों का शोथ (inflammation of nasal sinuses), टौंसिल शोथ (tonsillitis), ज्वर तथा रोगों की विषमयता (toxaemias), फुप्फुस की विद्रधि, आमाशय तथा आंत्रशोथ हो जाने अथवा दुर्गंधयुक्त पदार्थों (प्याज, लहसुन) के खाने से मुँह से दुर्गंधित श्वास (helitosis) आता है। वास्तविक कारण को ढूँढकर उसे दूर करना इसकी चिकित्सा है।


title: जठरांत्ररोगविज्ञान

text: जीवाणु संक्रमण (bacterial infection), वाइरस तथा फफूँद संक्रमण, विटामिन न्यूनता, कुछ रक्तरोग तथा रासायनिक पदार्थों (अम्ल, क्षार आदि) के कारण जिह्वाशोथ तथा कपोलों के भीतर शोथ तथा व्रण (stomatitis) हो सकते हैं। जिह्वा और कपोलों की श्लेष्मिक कला पर व्रणों का बनना विशेष लक्षण है। कारणों के अनुसार चिकित्सा अभीष्ट है। साधारण नमक जल में मिलाकर, हाइड्रोजन परऑक्साइड (0.5% विलयन), या पोटैसियम परमैंगनेट विलयन से कुल्ले करवाना विशेष लाभदायक है।


title: जठरांत्ररोगविज्ञान

text: हृद्दाह (heart burn / हृदय दाह) का कारण प्राय: अपच तथा ग्रासनाल के निम्न भाग, आभाशय तथा यकृत संबंधी कुछ रोग हो सकते हैं। जी मिचलाना और वमन (nausea and vomitting) प्राय: संक्रामक रोगों तथा ज्वर में होते हैं। वमन केवल तंत्रिकातंत्र के कारण भी होते हैं और बहुत समय तक होते रहते हैं। कारण को ढूंढ़कर दूर करना आवश्यक है। शामक औषधियाँ इस दशा में लाभ करती हैं। हिचकी (hiccup) भी ऐसा ही रोग है जो अधिकतर तंत्रिकातंत्र के कारण उत्पन्न होता है। रोगों में वह विषम दशा का सूचक है। कब्ज (constipation), मलत्याग का पूर्ण न होना है। जिनको सदा कब्ज रहता है, वे आहार और व्यायाम द्वारा इस दशा को दूर कर सकते हैं। उग्र दशा में, जो प्राय: ज्वरों में हो जाती है, विरेचक औषधियों द्वारा इसको दूर किया जाता है।


title: जठरांत्ररोगविज्ञान

text: ग्रासनाल (oesophagus) में अन्य रोगों की अपेक्षा कैंसर (cancer) अर्बुद अधिक होता है। निगलने में कष्ट इसका प्रथम लक्षण है। प्राय: लक्षण तब प्रकट होते हैं जब रोग बढ़ चुकता है। शल्य क्रिया द्वारा ग्रासनाल का छेदन उन्हीं रोगियों में संभव है जिनमें अर्बुद का दूसरे अंगों में प्रसार (metstasis) न हुआ हो। गहन रेडियम चिकित्सा (deep radium therapy) ऐसी दशा में अपेक्षित है।


title: जठरांत्ररोगविज्ञान

text: कुछ तंत्रिकाविकारों के कारण ग्रासनाल के सिरे में आकर्ष या ऐंठन (cardiospasm) होने लगती है, जिसके मुख्य लक्षण निगलने में कठिनाई, खाए हुए आहार का वमन द्वारा अपचित दशा में बाहर निकल जाना और उदर के ऊर्ध्व भाग में पीड़ा है।


title: जठरांत्ररोगविज्ञान

text: आमाशय में व्रणोत्पत्ति (Peptic ulcer in stomach) - यह बड़ा दुष्ट और कष्टसाध्य रोग है। इसके दो रूप हैं। एक उग्र व्रण (acute ulcer) और दूसरा जीर्ण व्रण (chronic ulcer) हैं। उग्र व्रण छोटे किंतु गहरे होते हैं, जा श्लैष्मिक कला से मांस स्तर में पहुँच जाते हैं। ये त्रिकोणाकर गहरे होते हैं, जिनका शिखर बाहर मांसस्तर पर और आधार श्लेष्मल कला पर होता है। जीर्ण व्रण अधिक विस्तृत होते हैं। इनमें श्लैष्मिक कला के विस्तृत भाग गलकर पृथक् हो जाते हैं ऐसे व्रणों से रक्तस्त्राव भी अधिक होता है, जो वमन द्वारा बाहर आ जाता है, किंतु बहुतेरे रोगियों में रक्त नहीं आता। कुछ में वमन द्वारा न निकलकर केवल मल में आता है और केवल सूक्ष्मदर्शी द्वारा परीक्षा करने पर दिखाई देता है। ग्रहणी (duodenum) में भी ऐसे ही व्रण बन जाते हैं।


title: जठरांत्ररोगविज्ञान

text: पीड़ा इन व्रणों का मुख्य लक्षण है। भोजन के साथ इसका विशेष संबध है। आमाशय में व्रण की स्थिति के अनुसार भोजन करने के उपरांत पीड़ा तुरंत ही, या कुछ विलंब से, प्रारंभ होती है। ग्रहणी के व्रण में पीड़ा भोजन के डेढ़ दो घंटे पश्चात् आरंभ होती है जब आमाशय बहुत कुछ खाली हो जाता है। फिर से कुछ भोजन करने पर वह शांत हो जाती है। उदर पर अँगुली से दबाकर पीड़ा की स्थिति से व्रण की स्थिति का अनुमान किया जाता है।


title: जठरांत्ररोगविज्ञान

text: एक्स किरण द्वारा परीक्षा से भी रोग को पहचानने में बहुत सहायता मिलती है। जाँचआहार (test meal) परीक्षा भी आवश्यक है। अम्ल का बाहुल्य (hyperacidity) सदा पाया जाता है। यह भली भाँति प्रमाणित हो चुका है कि मानसिक उद्वेग इस दशा की उत्पत्ति के विशेष कारण होते हैं।


title: जठरांत्ररोगविज्ञान

text: चिकित्सा कष्टसाध्य होती है। मानसिक उपचार (psychotherapy) चिकित्सा का आवश्यक अंग है। आहार का विशेष महत्व है। उदासीन क्रियावाले पदार्थों का आहार में प्रयोग होना चाहिए, जैसे दूध, क्रीम, मक्खन, अंडा। तीन आैंस आधा दूध आधा क्रीम मिलाकर, प्रात: 7 बजे से रात के 7 बजे तक, प्रत्येक घंटे घंटे पर दिया जाना चाहिए। आगे चलकर इसमें गेहूँ की सूजी, या मैदा, या पिसा हुआ चावल मिलाकर इसको गाढ़ा कर देना चाहिए। दशा के और सुधरने पर अंडा और शाक तथा मांस भी दिया जा सकता है, किंतु इनमें मसाले बहुत कम होने चाहिए। आहार स्निग्ध, एकरस और कणों से मुक्त हो। इसमें प्रोटीन की मात्रा अधिक हो। प्रोटीन हाइड्रोलाइसेट के कितने ही योग औषधियों के रूप में बाजार में बिकते हैं। इनको आहार में मिलाकर आहार की पोषकशक्ति बढ़ाई जा सकती है।


title: जठरांत्ररोगविज्ञान

text: औषधियों में अम्ल के निराकरण करनवले प्रत्यम्लों (antacids) का सदा प्रचुर मात्रा में प्रयोग करवाया जाता है। कैलसियम, बिस्मथ, मैग्नीशियम के कारबोनेट लवण ऐसे पदार्थ हैं। ऐल्यूमिनियम हाइड्रॉक्साइड जेल (gel) की टिकियाँ तथा मैग्निशियम ट्राइसिलिकेट का मिश्रण बनाकर, दशा के अनुसार दो दो या चार चार घंटे पर दिया जाता है। शामक ओषधियों की भी आवश्यकता होती है।


title: जठरांत्ररोगविज्ञान

text: उपद्रव - रक्तस्त्राव (haemorrhage) और छिद्रण (perforation) विशेष उपद्रव हैं, जिनकी तुरंत चिकित्सा अवश्यक है। आमाशय व्रण पर कैंसर की उत्पत्ति का बहुत भय रहता है।


title: जठरांत्ररोगविज्ञान

text: कैंसर या कर्कटार्बुद - 40 वर्ष के अधिक आयुवालों में यदि अपच के लक्षण हों, जो साधारण चिकित्सा से न ठीक होते हों, तो कैंसर का संदेह करना चाहिए, जब तक परीक्षाओं से कैंसर न होने के संतोषजनक प्रमाण न मिल जाएँ। कैंसर घातक अबुंद है और एक्स किरण, रासायनिक तथा अन्य प्रकार की परीक्षाओं द्वारा प्रारंभ ही में इसका निदान कर लेने से रोगी की रक्षा संभव है। इसके लक्षण, पीड़ा तथा वमन में रक्त आदि, जब तक प्रकट होते हैं तब तक रोग अन्य अंगों में फैल चुकता और असाध्य हो जाता है।


title: जठरांत्ररोगविज्ञान

text: क्षुद्रांत्र तथा बृहदांत्र दोनों के शोथ (enteritis तथा colitis) से अतिसार (diarrhoea) के लक्षण होते हैं। जीवाणु संक्रमण से प्रवाहिका (dysentery) हो सकती है, जिसमें रक्त और श्लेष्मा भी आते हैं। बृहदांत्र का व्रणयुक्त शोथ (ulcerative colitis) प्राय: जीर्ण रूप ले लेता है और उसकी पुनरावृत्ति (relapse) होती रहती है। कब्ज भी हो सकता है। प्राय: प्रवाहिका के लक्षण दस्तों में रक्त और श्लेष्मा होते हैं। ज्वर, अरुचि, शरीर भार का ्ह्रास, दुर्बलता तथा रक्ताल्पता (anaemia) भी होते हैं। रोग कष्टसाध्य होता है। प्रवाहिका (पेचिश) का अन्यत्र वर्णन किया गया है। आहारजन्य विषाक्तता (food poisonnig) आहार पदार्थों को बनाने, डिब्बों में बंद करने, उनको कुछ काल तक रखने या वितरण करने में किसी त्रुटि से उत्पन्न हुए विषों के कारण उग्र विषाक्तता की दशा है। भोजन करने के कुछ समय पश्चात् यदि खानेवाले व्यक्तियों को अकस्मात् वमन, दस्त आना, ऐंठन, आदि आरंभ हो जाए तो आहार विषाक्तता समझनी चाहिए। तुरंत उपयुक्त चिकित्सा अपेक्षित है। अर्श (haemorrhoids) बहुत सामान्य रोग है, जिससे अनेक व्यक्ति ग्रस्त होते हैं। इस रोग का विशेष लक्षण मल के साथ रक्त आना है। अर्श दो प्रकार के होते हैं। एक में रक्त आता है, दूसरे में मलाशय के अंत पर शिराओं के अंतिम भाग फूलकर गाँठों के समान बन जाते हैं। इनसे रक्तस्त्राव नहीं होता। शल्यकर्म द्वारा इनका उच्छेदन (excision) उचित चिकित्सा है। बृहदांत्र तथा मलाशय दोनों में कैंसर उत्पन्न हो सकता है, जिसका पूर्ण अन्वेषण करके निदान करना आवश्यक है। कभी कभी तब तक कोई लक्षण स्पष्ट नहीं होता जब तक अर्बुद बढ़कर प्रतीत नहीं होने लगता। साधारणतया कोष्ठबद्धता और उसके पश्चात् अतिसार के आक्रमण होते रहते हैं। मल में रक्त आने पर 40 वर्ष तक की आयुवालों में (कभी कभी इससे भी पहिले) कैंसर का संदेह होना आवश्यक है। प्रारंभ ही में रोग को पहचानने पर शस्त्रकर्म और गहन एक्सकिरण चिकित्सा से रोगमुक्ति की आशा की जा सकती है।


title: जठरांत्ररोगविज्ञान

text: बद्धांत्र (intestinal obstruction) तथा हर्निया (hernia) और उंड्डकार्ति (appendicitis) पाचकनाल के विशेष रोग हैं। यकृत और पित्ताशय के रोग भी इसी तंत्र में गिने जाते हैं। इनका वर्णन अन्यत्र किया गया है।


title: जठरांत्ररोगविज्ञान

text: भगंदर (fistula in anus) एक अत्यंत साधारण रोग है, जिससे बहुतेरे व्यक्ति ग्रस्त होते हैं। इसको साधारणतया नासूर कहा जाता है। यह गुदा के बाहर, चारों ओर किसी भी स्थान पर, विद्रधि (absess) बनने से हो जाता है। विद्रधि की पूय (pus) अपना मार्ग बनाकर गुदाद्वार (anus) के चारों ओर कहीं भी त्वचा में छेद करके निकलने लगती है। यह बाह्य भगंदर (external fistula) कहलाता है। गुदा के ही विद्रधि के फूट जाने से अंत: भंगदर (internal fistula) बनता है। उपयुक्त चिकित्सा न होने से इसके कई मुँह बन जाते हैं। शस्त्रचिकित्सा ही इस रोग का एकमात्र उपाय है।


title: जठरांत्ररोगविज्ञान

text: गुदभ्रंश (Prolapse of rectum) को काँच निकलना कहा जाता है। मलत्याग के लिए बैठने पर गुदा और तब आमाशय की सारी नलिका तक गुदाद्वार के बाहर आ जाती हैं। यह रोग बच्चों में अधिक होता है एवं पुरुषों की अपेक्षा स्त्रियाँ इससे अधिक आक्रांत होती हैं। कोष्ठबद्धता (constipation), अर्श, अतिसार, कृमि, कुकुरखाँसी, दमा, बहुप्रसव आदि दशाओं से, जिनमें उदर के भीतर दाब बढ़ जाता है, इस रोग की प्रवृत्ति उत्पन्न होती है।


title: जठरांत्ररोगविज्ञान

text: उग्र दशा (acute) में रोग से बहुत पीड़ा होती है। संचरणी (sphincter) के संकोच के कारण बाहर निकला हुआ भाग भीतर नहीं जाता और फँसे हुए अंत्र (हर्निया) की सी दशा हो जाती है।


title: जनेश्वर मिश्र पार्क

text: जनेश्वर मिश्र पार्क भारत के लखनऊ में गोमती नगर में संचालित एक शहरी पार्क है। इसे एशिया का सबसे बड़ा सुन्दर उद्यान माना जाता है। यह समाजवादी पार्टी के दिवंगत राजनीतिज्ञ जनेश्वर मिश्र की याद में बनाया गया था। इस पार्क का उद्घाटन 5 अगस्त 2014 को शहर की आम जनता के लिए किया गया था।


title: जनेश्वर मिश्र पार्क

text: उत्तर प्रदेश के मुख्यमंत्री, अखिलेश यादव (सत्र 2012-2017) ने 6 अगस्त 2012 को पार्क की आधारशिला रखी। पार्क सपा प्रमुख मुलायम सिंह यादव व उन्के पुत्र अखिलेश का एक ड्रीम प्रोजेक्ट था, मुलायम सिंह यादव अपने बेटे और यूपी के सीएम अखिलेश यादव को जनेश्वर मिश्र के नाम पर एक पार्क निर्माण कर उन्हें समर्पित करने के लिए कहा था। इसे 168 करोड़ रुपये (276,026.668 डॉलर) की लागत के साथ विकसित किया गया था। पार्क को लंदन के हाइड पार्क की तर्ज पर विकसित किया गया है। पार्क तकरीबन 376 एकड़ के क्षेत्रफल में फैला हुआ है।


title: जनेश्वर मिश्र पार्क

text: लखनऊ विकास प्राधिकरण ने शहर के बीचों-बीच ईको-फ्रेंडली जनेश्वर मिश्रा पार्क विकसित किया है। इसे एक बहुआयामी पर्यावरण और मनोरंजक हरे रंग के रूप में अवधारणा और डिजाइन किया गया है जो न केवल पक्षियों की विभिन्न प्रजातियों के लिए स्थायी निवास स्थान प्रदान करेगा बल्कि समाज के सभी वर्गों के लिए एक प्रमुख मनोरंजन और मनोरंजन केंद्र के रूप में दोगुना होगा। यह पारिस्थितिक संतुलन को बढ़ाएगा और सुधार करेगा और पक्षियों, छोटे जानवरों, मछलियों, उभयचरों और यहां तक कि कीड़ों की कई प्रजातियों के लिए संवेदनशील निवास स्थान को बहाल करने में मदद करेगा। पार्क के लिए डिजाइन की दिशा स्थायी विकास की रणनीति पर केंद्रित है जिसका उद्देश्य मनुष्य के बीच और मानवता और प्रकृति के बीच सद्भाव को बढ़ावा देना है। सतत विकास की खोज के लिए एक सामाजिक प्रणाली की आवश्यकता होती है जो असामाजिक विकास से उत्पन्न तनावों के लिए समाधान प्रदान करती है। साइट में दक्षिण से उत्तर की ओर एक सौम्य और सामान्य ढलान है और पूर्वी और पश्चिमी पक्षों की ओर अधिक ढाल है जहां यह जल निकायों का निर्माण करेगा। लखनऊ मास्टर प्लान के अनुसार, साइट ग्रीन बेल्ट में आती है और शहर के जंगल के रूप में कल्पना की गई थी। हालांकि, कई गुना कारणों के कारण अब साइट को पड़ोसी आबादी की सामाजिक और मनोरंजक जरूरतों को पूरा करने के लिए एक पार्क विकसित करने का प्रस्ताव है। हालाँकि, शहर के जंगल से लेकर भू-भाग वाले पार्क में परिवर्तन की अनुमति है।


title: भारत के वित्त सचिव

text: वित्त सचिव भारत के वित्त मंत्रालय का वरिष्ठतम आईएएस अधिकारी होता है जो मंत्रालय के विभिन्न विभागों के काम-काज में समन्वय रखता है। एक रुपये के नोट पर वित्त सचिव का हस्ताक्षर रहता है। टी वी सोमनाथन भारत के वित्त सचिव है।


title: अभिनव भारत सोसायटी

text: अभिनव भारत समिति (यंग इंडिया सोसाइटी) 1904 में विनायक दामोदर सावरकर और उनके भाई गणेश दामोदर सावरकर व नारायण दामोदर सावरकर द्वारा स्थापित एक गुप्त समाज था। प्रारंभ में मित्रा मेला के रूप में नासिक में स्थापित किया गया था जब विनायक सावरकर पुणे में फर्ग्यूसन कालेज मे छात्र थे, समाज भारत के विभिन्न हिस्सों में शाखाओं के साथ कई सौ क्रांतिकारियों और राजनीतिक कार्यकर्ताओं को शामिल करने के लिए बढ़ा, जो सावरकर के साथ लंदन में कानून का अध्ययन करने के लिए चले गए। इसने ब्रिटिश अधिकारियों की कुछ हत्याएं कीं, जिसके बाद सावरकर बंधुओं को दोषी ठहराया गया और जेल में डाल दिया गया। समाज को औपचारिक रूप से 1952 में भंग कर दिया गया था।


title: अभिनव भारत सोसायटी

text: विनायक सावरकर और गणेश सावरकर ने 1899 में नासिक में एक क्रांतिकारी गुप्त समाज का मित्र मेला शुरू किया। यह उस समय महाराष्ट्र में कई ऐसे मेलों (क्रांतिकारी समाजों) में से एक था, जो सशस्त्र विद्रोह के माध्यम से ब्रिटिश शासन को उखाड़ फेंकने में विश्वास रखता था।1904 में, महाराष्ट्र के विभिन्न कस्बों से 200 सदस्यों की एक बैठक में, विनायक सावरकर ने इसका नाम बदलकर अभिनव भारत रख दिया, जो Giuseppe Mazzini के यंग इटली के बाद लिया गया।


title: अभिनव भारत सोसायटी

text: 1906 में, विनायक सावरकर कानून का अध्ययन करने के लिए लंदन चले गए। उसी वर्ष, उन्होंने Mazzini Charitra नामक एक खंड को संकलित किया, जो 25-पृष्ठ के परिचय के साथ इतालवी क्रांतिकारी Mazzini के लेखन का एक अनुवाद है। पुस्तक जून 1907 में महाराष्ट्र में प्रकाशित हुई थी और कहा जाता है कि 2000 प्रतियों के पहले संस्करण को एक महीने के भीतर बेच दिया गया था। माजिनी की गुप्त समितियों और गुरिल्ला युद्ध की तकनीकों को सावरकर ने पूरी तरह से अपना लिया था। उन्होंने भारत में अपने हमवतन के साथ-साथ लंदन में क्रांतिकारी प्रचार करने के लिए नियमित समाचार पत्र लिखे।


title: अभिनव भारत सोसायटी

text: सावरकर के क्रांतिकारी प्रचार के कारण 1 जुलाई 1909 की शाम मदनलाल ढींगरा ने भारतीय छात्रों की बैठक में लेफ्टिनेंट कर्नल विलियम कर्जन-वायली की हत्या कर दी, जो भारत के विदेश राज्य मंत्री का राजनीतिक सहयोगी था। लंदन में इंपीरियल इंस्टीट्यूट। ढींगरा को गिरफ्तार कर लिया गया था और बाद में कोशिश करके उसे मार दिया गया था। नासिक के जिला मजिस्ट्रेट ए। एम। टी। जैक्सन की 1909 में अनंत लक्ष्मण कान्हारे द्वारा ऐतिहासिक "नासिक षड़यंत्र केस" में हत्या कर दी गई थी।


title: अभिनव भारत सोसायटी

text: जैक्सन हत्याकांड की जांच में अभिनव भारत समिति के अस्तित्व और उसमें अग्रणी सावरकर भाइयों की भूमिका का पता चला। विनायक सावरकर ने भारत को बीस ब्राउनिंग पिस्तौल भेजने के लिए पाया था, जिनमें से एक का उपयोग जैक्सन की हत्या में किया गया था। उन्हें जैक्सन की हत्या में आरोपित किया गया और जीवन के लिए "परिवहन" की सजा सुनाई गई। सावरकर को 1910 में अंडमान द्वीप समूह की सेलुलर जेल में कैद किया गया था। सन 1952 मे गणेश सावरकर जी ने इसे खत्म कर दिया था।


title: ढोलक

text: ढोल, ढोलक या ढोलकी भारतीय वाद्य-यंत्र है। ये हाथ या छड़ी से बजाए जाने वाले छोटे नगाड़े हैं जो मुख्य रूप से लोक संगीत या भक्ति संगीत को ताल देने के काम आते हैं। होली के गीतो में ढोलक का जमकर प्रयोग होता है। ढोलक और ढोलकी को अधिकतर हाथ से बजाया जाता है जबकि ढोल को अलग अलग तरह की छड़ियों से। ढोलक आम, बीजा, शीशम, सागौन या नीम की लकड़ी से बनाई जाती है। लकड़ी को पोला करके दोनों मुखों पर बकरे की खाल डोरियों से कसी रहती है। डोरी में छल्ले रहते हैं, जो ढोलक का स्वर मिलाने में काम आते हैं। यह गायन व नृत्य के साथ बजायी जाती है। यह एक प्रमुख ताल वाद्य है। आप कई तरह के ढोल देख सकते हैं, जिनका उपयोग होली दीवाली आदि त्योहारों के दौरान किया जा सकता है।


title: पदोन्नति

text: किसी भी संगठन में कार्यरत कार्मिकों की कार्यकुशलता उनकी संतुष्टि तथा मनोबल के स्तर से भी प्रभावित होती है। पदोन्नति अर्थात् 'पद की उन्नति' आधुनिक कार्मिक प्रशासन का महत्वपूर्ण आयाम है। पदोन्नति, पद, स्तर सम्मान में वृद्धि करने या योग्यता के आधार पर आगे बढने से सम्बद्ध है। पदोन्नति को 'आन्तरिक भर्ती' या 'अप्रत्यक्ष भर्ती' भी कहा जाता है।


title: पदोन्नति

text: पदोन्नति तो वर्तमान पद से उच्च पद के प्राप्त होने से सम्बद्ध है। उच्च पद के प्राप्त होने पर उस पर का वेतनमान, दायित्व तथा नया पद-नाम पदोन्नत कार्मिक को देय होते हैं तथा इससे कर्मचारी की प्रतिष्ठा तथा संतुष्टि दोनों का स्तर ऊँचा होता है।


title: पदोन्नति

text: पदोन्नति प्रक्रिया की उपयोगिता निर्विवाद रूप से महत्वपूर्ण है। पदोन्नति के कारण एक तरफ संगठन की जीवन्तता बनी रहती है तो दूसरी ओर कर्मचारियों की महत्वाकांक्षाओं की पूर्ति भी होती है। संक्षेप में, पदोन्नति के निम्न महत्व हैं –


title: पदोन्नति

text: उम्मीदवार की योग्यता को सही रूप में जानने के लिए आजकल 'अज्ञात साक्षात्कार' लोकप्रिय होता जा रहा है। इसमें उम्मीदवार को यह पता नहीं रहता है कि उसकी परीक्षा ली जा रही है। होता यह है कि पद रिक्त होने पर भर्तीकर्ता सम्भावित उम्मीदवारों पर दृष्टि रखता है और जब उसके ध्यान में कुछ ऐसे लोग आ जाते हैं तो वह एक विशेष भाषणमाला का आयोजन कर देता है। यहाँ सम्भावित उम्मीदवारों को भाषण देने के लिए आमन्त्रित किया जाता है। इस पद्धति से उम्मीदवार के व्यक्तित्व के सर्वांगीण पक्ष पर मूल्यांकन करना सरल हो जाता है।


title: पदोन्नति

text: वरिष्ठता पर आधारित पदोन्नति एक परम्परागत एवं सरल प्रणाली है। इसके अनुसार उस कार्मिक के पहले पदोन्नति मिलेगी जिसकी सेवा अवधि दूसरों की तुलना में अधिक होगी। वरिष्ठता के आधार पर पदोन्नति की शुरूआत ईस्ट इण्डिया कम्पनी के शासनकाल में ही हो चुकी थी। यह सिद्धान्त अनुभवी कार्मिक को पुरस्कार में विश्वास करता है। इस प्रकार की पदोन्नति में निष्पक्षता, कार्मिक उपलब्धता, स्वचालन, मनोबल निर्माण, न्याय–स्थापना, अहं टकराव से बचाव आदि लाभ या गुण हैं तो दूसरी ओर दोष भी बहुत हैं। वरिष्ठता के कारण पदोन्नति मिलने से संगठन में योग्य कार्मिक बाहर जाना पसन्द करते है। बहुत से कर्मचारी कार्य में रूचि भी नहीं लेते हैं क्योंकि पदोन्नति तो नियत समय पर मिल ही जाती है। ब्रिटेन के नौसेनाध्यक्ष फिशर ने एक बार कहा था– "ब्रिटिश साम्राज्य नष्ट हो जाएगा, क्योंकि इसमें वरिष्ठता के सिद्धान्त का पालन किया जाता है।" वस्तुत : वरिष्ठता का सिद्धान्त प्रत्यक्षत: योग्यता का शमन भी होगा ही।


title: पदोन्नति

text: प्रथम वेतन आयोग ने यह सुझाव दिया था कि लोकसेवाओं में प्रत्यक्ष भर्ती तथा पदोन्नति के बीच विवेकपूर्ण सामंजस्य होना चाहिए। आयोग का मानना था कि उच्च पदों के संदर्भ में पदोन्नति के लिए वरिष्ठता के स्थान पर योग्यता को प्राथमिकता दी जानी चाहिए।


title: पदोन्नति

text: योग्यता आधारित पदोन्नति व्यवस्था को अब शनैः–शनैः मान्यता मिल रही है। वर्तमान प्रतिस्पर्धात्मक प्रवृत्तियों से युक्त समाज में योग्यता को मान्यता मिलना स्वाभाविक है। पदोन्नति में योग्यता को आधार बनाने से महत्वाकांक्षी, कर्त्तव्यनिष्ठतथा उत्साही कार्मिकों को प्रेरणा प्राप्त होती है, प्रशासनिक कार्य कुशलता बढ़ती है तथा प्रशासन में नवाचार या परिवर्तन प्रक्रियाएँ क्रियान्वित की जा सकती हैं किन्तु इस सिद्धान्त के कारण जब कम कनिष्ठ व्यक्ति उच्च पद पर पहुंच जाता है तो वरिष्ठ कार्मिकों का अहं आहत होता है साथ ही कार्मिक असहयोग एवं संघर्ष प्रवृत्तियों को धारण कर लेते हैं।


title: पदोन्नति

text: पद वर्गीकरण के समय प्रत्येक पद के कार्यों, दायित्वों एवं योग्यताओं का निर्धारण किया जाता है। इन योग्यताओं में ज्ञान, कुशलता, अनुभव, शैक्षणिक योग्यता, लिंग, निवास, तकनीकी कुशलता आदि प्रमुख होती है। जिस पद के लिए पदोन्नत किया जाता है उसके लिए सभी आवश्यक योग्यताएँ सम्बन्धित प्रत्याशी में होनी चाहिए। इनके बिना पदोन्नति के लिए किसी कर्मचारी के नाम के संबंध में विचार ही नहीं किया जा सकता। जब ये आवश्यक योग्यताएँ निर्धारित की जाती है तभी यह तय हो जाता है कि पदोन्नति के लिए प्रत्याशियों का क्षेत्र व्यापक रहेगा अथवा संकीर्ण।